
Mišljenjem Ministarstva 

Br. 612-10/94-01-103 
“HACKER” je oslobođen 
plaćanja poreza na promet. 



Poštovano uredništvo! 

Vaš prvi broj je odličan. Ima 
puno slika. Imam jednu primjedbu 
na časopis - HACKER ima malo stran¬ 
ica. Druga primjedba je vrlo važna. 
Želio sam se pretplatiti ali mi je 
bilo žao izrezati SIM CITY 2000. 
Trebali biste to posebno staviti u 
časopis. Sviđa nam se to što su 
neke igrice opisane na dvije stranice 
s puno slika ali mi se ne sviđa što 
u skoro svakoj igri ima i njezino 
rješenje. Rješenja biste trebali staviti 
u svaki drugi ili treći broj. Novosel 
Matija i 19 HACKERA! 

Eto, želje smo barem 
djelomično, ispunili. Povećali smo 
broj stranica (za sada smo za osam) 
a kupon za pretplatu je dobio svoje 
posebno mjesto. 

Štovano uredništvo! 

Konačno je u Hrvatskoj izašao 
časopis kojeg su svi igrači (hackeri) 
dugo čekali. Grafički dizajn je odličan, 
ali imate premalo tekstova. Mislim 
da bi u narednim brojevima trebalo 
više prostora posvetiti rješenjima ig¬ 
ara. Trebali biste odvojiti jednu stranu 
za “cheat”, tako da bi hackeri slali 
razne šifre i rješenja nekih igara, ali 
za to ima vremena i vjerujem da 
ćete se potruditi udovoljiti čitatelji¬ 
ma. Molio bih vas da povećate pros¬ 
tor igara za Amigu, jer trećina vaših 
čitatelja posjeduje tu platformu. Za 
sve ostalo samo pohvale i želim vam 
puno uspjeha u daljnjem radu. Miha 
of MLC 

U ovom broju donosimo više 
igara za Amigu, a ono s CHEAT- 
ovima ti je odlična ideja. Svim 
Hackerima poručujemo - šaljite 
CHEAT-ove -objavit ćemo ih!! 


DRAGI HACKEROVCl!!! 

Nabavili smo Vaš prvi broj ovog 
odličnog časopisa, pa bismo htjeli 
sudjelovati u izradi slijedećeg broja. 
Na koji način bismo mogli sudjelo¬ 
vati u izradi HACKERA? Vjerni čitatelji 
Alan i Marko 

Ako ste stvarno zainteresirani 
za pisanje pošaljite nam svoje ra¬ 
dove (tekst i slike) i ako su zanim¬ 
ljivi, rado ćemo ih uvrstiti u neki 
od slijedećih brojeva. Ipak, da ne 
bi bilo problema, prvo nam se jav¬ 
ite u redakciju za detaljniji dogo¬ 
vor. 

Štovano uredništvo “Hackera" 
Na samom početku želio bih 
pohvaliti izdavanje ovog časopisa koji 
je 100% posvećen informatičkim ig¬ 
rama (mislim da je već bilo i vr¬ 
ijeme da se i toga netko sjeti). Sama 
koncepcija je stvarno dobra kao i 
opisi igara (pogotovo smatram do¬ 
brim što uz svaki opis dajete i dosta 
screen-ova iz same igre, a i ocjenji¬ 
vanje igara je odlična zamisao). Loših 
kritika nemam osim jedne, a to je 
premali broj stranica. Bilo bi dobro 
(a mislim da bi se sa mnom složili 
i ostali čitatelji Hackera) kada biste 
povećali broj stranica a da se to ne 
odrazi suviše na samu cijenu časo¬ 
pisa. GAMEMASTER, Zagreb 

Pozdravljamo SINIŠU KNEZIĆA 
iz Oroslavlja i zahvaljujemo se na 
poslanim materijalima i prijedlozi¬ 
ma. Javi nam se ponovo -i s prijed¬ 
lozima i s kritikama. 

Pozdrav kompjuterskom klu¬ 
bu ROVINJ koji na se prvi javio u 
redakciju. Nadamo se da su prob¬ 
lemi s Hanibalom” riješeni i da 
je Rim pao. Javite nam vašu adresu 
kako bismo je objavili u jednom 
od slijedećih brojeva “Hackera”. 
Pozivamo i ostale kompjutorske 
klubove da nam se jave. 

Spasite čast svoje obitelji 

Zakhara je zemlja pustinjskih nomada, 
gusara, duhova iz svjetiljke, velikih čarob¬ 
njaka, raskošnih palača i letećih tepiha. 
Poznata je po velikim pustinjama i arhi 
pelazima.Daleko na jugu Zemlje Sudbine, 
uzmite svoj vjerni mač u ruke i kre 
nite u začaranu pustolovinu iz Tisuću i 
jedne noći... 

Z a razliku od dosadašnjih TSR-ovih FRP igara koje je izdala tvrtka SSI, Al- 
Qadim” je prva igra sa samo jednim junakom i nemogućnošću biranja klase, 
rase i karakteristika. U ulozi ste mladog gusara koji je upravo savladao osnovne 
vještine gusarskog života. Vaš junak ima šest karakteristika. To su redom: 

ti 





1. snaga-18(74)-određuje količinu 
štete koju zadajete 

2. spretnost- 17-što ste spretniji manja 
je vjerojatnost da ćete biti pogođeni 

3. konstitucija-l6-što je veća,imate 
više energije 

4. inteligenci ja-14-sposobnost 
pamćenja i zapažanja 

5. mudrost-15-zdrav razum 

6. karizma-l4-određuje stav drugih 
osoba prema vama 

Tijekom igre možete si privremeno 
povećati samo snagu (POTION OF GI- 
ANT STRENGHT), dok se ostale karakter¬ 
istike ne mogu nikada mijenjati. Igra 
započinje na otoku vašeg učitelja gdje se 
pripremate za polaganje posljednjeg tes¬ 
ta . Pravi gusar mora biti snažan, brz i 
domišljat. Sve te vrline potrebne su vam 
za posljednji test kao i za buduće pus¬ 
tolovine. Test: Hodate kroz labirint 
izbjegavajući razne zamke (koplja, pla¬ 
menove), dok vas lovi magla koja vas,ako 
je dodirnete, vraća na početak. . Kada 
prođete labirint TELEPORT će vas preb¬ 
aciti pred vaš rodni grad Zaratan. Tu će 
vas dočekati roditelji i sestra. Nakon nekog 
vremena saznat ćete da je vaša zaručnica, 
princeza Kara, oteta. Vaši su roditelji 
optuženi za pokušaj ubojstva Kalifa i 
princeze, te završavaju u tamnici, a vas 
































protjeraju iz grada. Tijekom vaših pus¬ 
tolovina sretat ćete razne likove koji će 
vam katkad pomagati a katkad zadavati 
probleme. U početku ste slabi, ali s 
vremenom ćete pronaći razne čarobne 
predmete i komade Mjesečevog kamena 
koji će vas učiniti jačim. Za vas je važno 
poubijati što više neprijatelja i riješiti 
razne zagonetke i zadatke jer tako stječete 
iskustvo (EXPERIENCE). Kada skupite 
određeno iskustvo prijeći ćete na viši 
“LEVEL OF EXPER1ENCE” (3.levelA000 
exp 4.level-8000 exp 5 level-l6000 exp 
6. level-32000 exp 7 .level-64000 exp S.lev- 
el-125000 exp). Kad krenete na četvrti i 
šesti nivo moći ćete naučiti novi i ubojitiji 
potez mačem. Na putu će vam stajati 
razna čudovišta: DEBBI -kukavičke hijene 
koje rado napadaju s leđa 

ELEMENTARNI DUHOVI 
(zemlja,zrak,voda i vatra) 

GREAT GHUL -ženske spodobe koje 
mogu postati nevidljive i vrlo su 
opasne 

AMMUT -ogromni štakor s 
gušterskim repom 
DIVLJA SVINJA -pripazite, daju više 
štete ako se zatrče 
ŠIŠMIŠI -vrlo su slabi i ne pred¬ 
stavljaju nikakav problem 


OGRIMA -veliki zeleni ljudožderi s 
rogovima i batinom koja daje dos¬ 
ta štete 

VELIKI ŠTAKORI -vrlo kukavički i 
slabi 

ZELENA SLINA -vrlo spora i nije 
jaka 

NASNAS -polovina ljudskog tijela 
sa šišmiševim krilima (opasni su) 
PAUCI -čuvajte se jer vas mogu 
otrovati 

KOSTURI, ZOMBIJI I MUMIJE ne 

predstavljaju izazov 

E'lTiN -brzo dvoglavo čudovište s 

toljagom koja je vrlo teška na vašim 

leđima 

KIKLOP-jednooki div s toljagom, ali 
je slabiji od Ettina. Putem ćete 
nalaziti kamenje koje može bacati 
čarolije, razne napitke, čarobno 
prstenje i svitke koji će vam pomoći 
riješiti zagonetke. Možete naći ove 
napitke: 

POTION OF HEALING -liječi rane 
POTION OF EKTRA HEALING -vraća 
više energije nego gore navedeni 
napitak 

POTION OF GIANT STRENGHT - 
podići će vam trenutačno snagu i 
vaš junak će raditi više štete 


POTION OF ELEMENTAL PROTEC- 
TION (fire,water,air,earth)-štiti od 
elementarnih duhova 
POTION OF INVULNERABILITY - 
f štiti vas od nekih čarolija 

Autori imaju čudan smisao za hu¬ 
mor pa kroz cijelu igru iskušavaju vaše 
živce. Igra je bogata lijepom grafikom i 
zvukom. Stalno vas prate lijepe istočnjačke 
melodije što atmosferu čini ugodnijom a 
jedini nedostak igre je njezina kratkoća. 

Ivan Rubelj & Danijel Bižić 

Z a DESERT STRIKE se ne može reći da je fenomenalna 
igra s izvrsnom grafikom, ali istina je da će vas ova mala 
igra (3MB) zadržati dugo, dugo pred monitorima.Igra 
nije nova jer je već odavno poznata na Amigi, ali je novost za 
PC. Najvjerojatnije već pretpostavljate što slijedi. Vi vozite mali 
helikopter kojemu je zadatak kružiti nad pustinjom i izvršavati 
različite zadatke: bombardirati kuće i aerodrome, tražiti ljude 
nestale u akciji i još mnogo drugih stvari.Igra je posebna po 



Kako je to kad vas netko ubije dok se vi odlično 
zabavljate? Sva sreća što imate jos 2 života. 



tome što je helikopter gledan izvana (iskosa), i nema kao 
obična simulacija pogled iz kabine. Može se upravljati 
tipkovnicom ili joystickom. Helikopterom lako upravljate i 
dobro je animiran. Okolna je grafika za današnje standarde 
slaba ali uopće ne smeta doživljaju igre. Goriva i municije 
nemate beskonačno pa se morate tokom leta sami snalaziti i 
kupovati sve što vam zatreba. Za vrijeme leta možete uključiti 
mapu na kojoj su vam prikazane lokacije svega što vam u igri 
treba: goriva, municije.neprijatelja,saveznika,raznih građevina... 
Igra ima više nivoa i nije tako lagana jer zahtjeva brze 
reflekse i dobru koordinaciju pokreta. Nakon svakog nivoa 
dobivate šifru koju možete upisati na početnom meniju i 
nastaviti igru tamo gdje ste stali. Kad uđete u igru izaberite 
način upravljanja, ko-pilota, misiju i krenite. 

Ivan Ralis 



Kratka ali lijepo napravljena animacija povodom vaše 
pogibije. 

Djed Božićnjak u 
akciji 



Z eppelin Games je napravio pravu stvar u pravo vrijeme! Pred kraj godine 
napraviti igru s Djedom Božićnjakom u glavnoj ulozi zaista je pun pogodak. 
Ukoliko ste od onih koji vole Djeda Božićnjaka, svidjet će vam se igra u kojoj 
on, iako naizgled trom i debeo, vješto skače i sakuplja rasute poklone dok ga 
proganjaju pingvini i puževi. Sva sreća da snijeg, koji polako pada dok vi igrate, 
djeluje umirujuće jer će se i iskusniji igrači arkada prilično namučiti dok savladaju 
i prođu prvi nivo. Za razliku od prvog nivoa, svi su ostali puno lakši i to zato jer 
su utvare koje vas proganjaju manje pokretne a time i manje neugodne. Osnovno 
oružje u ovoj igri su grude snijega kojima Djed Božićnjak gada i privremeno 
onesposobljava protivnike. Kada Božićnjak sakupi sve poklone i skoči na posljednji, 
veliki poklon, vi prelazite u drugi nivo. Nivoi se međusobno razlikuju i svaki od njih 
ima svojih posebnosti. Bit ćete očarani šarolikim bojama i prekrasnom grafikom i 
uvijek će se pronaći poneka sitnica koja će vas iznenaditi (kao npr. hodanje po 
pudingu i si.). Igra je vrlo igriva i nije dosadna, iako bi joj dobro došlo više težih 
i raznolikijih nivoa. K.M. 




VRUĆI KOTAČI 


O vako zgodna igra odavno nije viđena, barem ne od Prehistorika. Za 
APOGEE SOFTWARE napravio ju je BEAVIS SOFTWARE a da U postoji 
neka veza s BEAVISOM s MTV-a, nije nam poznato. Sve u svemu, igra je 
preslatka. Vozite simpatične automobilčiće a odabirete jednog, od ponuđenih osam 
životinjskih likova: koala, slon, pelikan, tigar, jelen, morski pas, sob i rakun. 
Odabirete jednu od 21 staze čija težina ovisi o tome da li se natječete za 
brončanu ili zlatnu medalju. Kroz igru vas prati 16 melodija i digitilizirani zvučni 
efekti koji pospješuju igrivost. Vjerovali ili ne, čak su i vozačke kvalitete igre 
odlične. Budete li hrabro presijecali zavoje, prestići ćete mnoge neprijatelje. One 
koje ne možete prestići pokušajte pogoditi ježevima koje ispaljujete nakon što ih 
pokupite na cesti. Ukoliko pak pokupite kutiju šibica, možete ispaliti tri vatrene 
kugle i onesposobiti ostatak jureće faune. Na jako zavojitim stazama postoji 
mogućnost da se izgubite i krenete u pogrešnom smjeru no, nema straha, 
računalo signalizira na vrijeme “WRONG WAY”. Ukoliko želite, igru možete igrati 
udvoje. Ekran se jednostavno može podijeliti pa tako jedan igrač igra na gornjem, 
a drugi na donjem dijelu ekrana. Isto tako postoji mogućnost igranja preko 
serijskog porta (NULL MODEM) ili preko modema. Ukratko, vrlo zgodna i igriva 
igra i kada vam sve dosadi, uskočite u jedan od simpatičnih automobilčića i 
vozite. Prestignite slona, pobijedite tigra! K.M. 

kugli zemaljskoj, gdje ljudima zabave nikad dosta... 

Igra sadrži tri moda: za početnike je namjenjen SANDBOX GAME, no preporučujem 
SIM GAME gdje postoji mogućnost da po volji rasporedite financijska davanja za 
istraživanja i time budete bolji od konkurencije. Puna simulacija (BUSINESS GAME) 
sadrži dodatne aktivnosti kao što su kupovanje akcija i naručivanje namirnica, što je 
u neku ruku previše za jednu osobu pa ih se klonite (osim ako'iie osjećate potrebu 
da se istaknete kao manager). 

Kamem po kamen - park Za početak je dovoljno izgraditi nekoliko atrakcija i 
povezati ih puteljkom do ulaza/izlaza kako bi se posjetitelji mogli svugdje stići. 
Postoje dvije vrste puteva: oni asfaltirani po kojima ljudi hodaju i oni ograđeni gdje 
se čeka u redu za neku atrakciju. Tu vrstu puteva postavite ispred ulaza za svaku 
atrakciju (plava kućica), a od izlaza iz atrakcije (crvene stepenice) postavite asfaltirani 
put. Kod atrakcija koje okupljaju više posjetitelja red za čekanje trebao bi biti nešto 
duži kako bi se sakupilo više ljudi. Korisno je postaviti putokaze koji označavaju gdje 


se nalazi koja atrakcija (bijeli), prodavaonica (crveni) ili izlaz iz parka (plavi). Da 
biste postavili putokaz pritisnite desni gumb miša na ikoni koja označava put, a 
zatim izaberite ikonu za puteljak. Pritisnite na objekt kojeg putokaz treba označiti te 
ga tek tada postavite na željeno mjesto. Postoji mogućnost da pojedine puteve 
označite kao jednosmjerne, što je korisno ukoliko želite ostvariti određeni smjer 
kretanja kroz park. Uz nekolicinu atrakcija koje vam na početku stoje na raspolagan¬ 
ju izgradite i dvije-tri različite prodavaonice koje će vam biti primarni financijski 
izvor. Kada se osjećate spremnim pustiti park u pogon, otvorite ga pritiskom na 
tipku “O” i nestrpljivi će ga posjetitelji preplaviti u sekundi. 

Financije Cijenu ulaznica postepeno povećavajte. O odgovarajućim cijenama 
ulaznice i onima u prodavaonicama informirat će vas savjetnik. Pod BANK STATEMENT 
ikone možete dobiti informacije o financijskom stanju. Svakog prvog u mjesecu 
slijedi financijski obračun. U slobodno vrijeme bacite pogled na te izvode kako biste 
ustvrdili da li dobici pokrivaju izdatke. To u početku neće biti slučaj ali čim prije 
pokušajte cijenu ulaznica namjestiti tako da vam pokriva troškove istraživanja i plaće 
osoblja. Ako primjetite da previše dajete na igrama za sreću možete smanjiti 
mogućnosti dobitka. 


D a su softverske kuće u stanju 
proizvesti dobru pucačinu stara 
je stvar, no kad se pojavi igra čiji 
je osnovni cilj zabaviti ljude i koja je uz 
to dobro osmišljena te grafički atraktiv¬ 
na, onda je to doista nešto novo i vr¬ 
ijedno spomena... 

Da je ljude ipak moguće zabaviti i 
na tome dobro zaraditi temeljna je mis¬ 
ao ove vrlo simpatične igre, proizvoda 
softverske kuće Bullffog, mnogima poznate 
po fantastičnom Syndicate-u. No, za raz¬ 
liku od Syndicate-a ova je igra izričito 
miroljubiva te kao takva zaslužuje oso¬ 
bitu pažnju. Postoje određene sličnosti s 
igrama kao što su “Simcity” (raspored 
objekata po terenu) ili Sid Meierovom 
“Civilizacijom" (otkrivanje novih atrakcija), 
no nakon nekoliko minuta igre uvidjet 
ćete da se ipak radi o nečemu potpuno 
novom. Vaš cilj je, da kao upravitelj 
zabavnog parka, učinite posjetitelje toli¬ 
ko sretnima da ne primjećuju koliko 
novaca troše u vašim prodavaonicama i 
raznoraznim igrama na sreću. Postoji mali 
milijun načina kako to postići. Budite 
lukavi! Svaku “podlost” ili blaže rečeno 
“trgovačku dosjetku” koju uspijete smisliti 
ovaj će program vjerovatno i podržati. 


POSLOVNI PREGOVORI 


Osim što trebate izgraditi dobar park, 
vaš cilj je također što više zaraditi (tko 
bi rekao?). Zato uvijek postoji mogućnost 
dati park na aukciju i graditi novi na 
nekom “plodnijem” i boljem mjestu na 


KOLIKO IMA KLOPE? 



















































Osoblje parka Osoblje u prin¬ 
cipu nije obavezno, osim mehaničara. 
Njihova je funkcija da nadgledaju atrakcije 
i djeluju ukoliko dođe do kvara. Niti na 
redarstvenicima ne treba štedjeti. Pokušajte 
ih ravnomjerno rasporediti po parku. Čim 
se vaši radnici (čistači, zabavljači, 
mehaničari i čuvari) budu osjećali 
ugroženima započet će pregovore o 
plaćama. Pregovori se vrši tako da se 
ponekim davanjima (pružanjem ruke) i 
ustupcima (povlačenjem ruke natrag) s 
jedne i druge strane, nađe kompromis. 
Ukoliko se ne nađe rješenje, vaši će 
radnici stupiti u štrajk, a to osim što 
šteti vašoj popularnosti može dovesti i 
do ozbiljnih tragedija u parku. 

Odjel za inovacije Osnova uspje¬ 
ha vašeg zabavnog parka je zabava. Kako 
se ljudi ubrzo zasite nekih atrakcija, vaša 
je dužnost postaviti nove. Stoga ne sm¬ 
ijete zanemariti odjel za istraživanje (osim 
ako igrate u SANDBOX GAME modu gdje 
svake godine dolaze novi izumi). Veći 
cilindar označava količinu novca koju 
dajete za istraživanje, a manji za što 
dajete novce (nove atrakcije, bilje, pro¬ 
davaonice, razvoj atra kcija). Kada se 
cilindar s vodom isprazni dolazi do no¬ 
vog otkrića. Ispod svakog malog cilindra 
postoje rupice koje se popunjavaju kad 
se otkrije nešto novo. Skrećem pažnju 
na cilindar kojim se povećava kapacitet 
autobusa koji prevozi posjetitelje i drugi, 
kojim se atrakcije poboljšavaju čime post-' 
aju efikasnije. 

Posjetitelji Kako biste bili sigur¬ 
ni da se ljudi u parku doista zabavljaju 
postoji PARK STATUS koji pokazuje koli¬ 
ko je ljudi zadovoljno, koliko neutralno 

MORATE PAZITI DA POSJETITELI 
BUDU ZADOVOLJNI !! 


i koliko njih umire od dosade. Simpatično 
je što vaši posjetitelji “razmišljaju nag- 
las” tako da niste pošteđeni kritike - u 
svakom trenutku znate kada je koji od 
njih gladan, žedan, umoran, opljačkan ili 
slučajno -zadovoljan. Više informacija o 
svakom posjetitelju možete dobiti kada 



FINANCIJSKA ANALIZA 




mišem stisnete na njega/nju. Ne zaboravite da broj posjetitelja u parku uvelike ovisi 
o cijeni ulaznica kao i o kapacitetu autobusa. 

Problemčići Tu i tamo igra se zna zaglaviti što ovisi o količini slobodne 
memorije. Pripazite također koliko mjesta imate na hard disku jer svaka igra koju 
snimite zauzima (nećete vjerovati) trećinu megabajta, a kada više nema mjesta za 
snimanje, program ne javlja ništa. To što igra zauzima 18 megabajta na hard didsku 
za neke možda predstavlja problem, ali treba imati na umu da je to još uvijek ništa 
prema onome što nas jadne i strpljive korisnike očekuje. Treba pohvaliti instalaciju 
koja glatko prolazi. Kod igre je, bez sumnje, privlačan uvod i mogućnost izbora 
jezika, jer na kraju krajeva, ima i onih kojima njemački ide bolje od engleskog. Igra 
podržava mnoštvo konfiguracija. Svakako je najbolje igrati na 486-ici s najmanje 4MB 
(a ni Pentium ne bi bio loš). Igrati se može i u SVGA grafici, što je kod sporijih 
kompjutera ubitačno, a kod onih bržih 
vrlo sporo. Treba li spomenuti da je 
korisno imati zvučnu karticu? 

Nekoliko korisnih savjeta: - Hranu 
koju prodajete na fast-food štandovima 
dobrano presolite. To će vaše posje¬ 
titelje učiniti toliko žednim da će juriti 
do prodavaonice pićaA tamo svoje kupce 
dočekajte s povelikom količinom leda 
u piću. Time trošite manje robe a dobi¬ 
tak se ne mijenja. -Izlaze iz pojedinih 
atrakcija postavite tako da su ulazi za 
druge atrakcije blizu. Na taj način posjetitelji vašeg zabavnog parka gotovo bezglavo 
srljaju u nove avanture, odnosno ne gube vrijeme na mjestima od kojih vi nemate 
koristi. Jedno takvo mjesto je i WC. Dobro razmislite gdje postaviti tu atraktivnu 
napravu. -Za uspjeh svakog zabavnog parka potreban je određen broj tehničkog 
osoblja koje brine da sve funkcionira onako kako je predviđeno. Imajte na umu da 
je jedan mehaničar u stanju efikasno kontolirati dvije atrakcije. Pazite, što su atrakcije 
starije to se češće kvare. -Ne štedite na redarstvenom i komunalnom osoblju. Njihova 
brojnost je ključ uspjeha. -Jedno od centralnih atrakcija svakog zabavnog parka je 
Rollercoaster. Potrudite se izgraditi ga što prije. No oprez: ne pretjerujte. Pruga ne 
smije imati prevelike zavoje ili prenagle uspone jer bi koje dijete moglo ispasti iz 
jurećeg vagona što dosta šteti popularnosti parka. -Ukoliko želite da se posjetitelji 
parka osjećaju ugodno, tu i tamo pušite vatromet. To će vaš nešto koštati, ali se 
isplati. -I na kraju, nikako nemojte zanemariti odjel za istraživanje. Potrudite se 
rasporediti novčana ulaganja tako da svake 
godine otkrijete barem jednu novinu. 

Jan Šnajder 

DOLAZAK U NOVI SVIJET 

Točno prije 502 godine Christo- 
pher Columbus se upustio u 
“avanturicu” otkrivanja Novog 
kontinenta. No, nakon poče 
tnog uspjeha i božanske slave, 
sreća se okrenula. Nije znao 
kolonije lijepo organizirati i 
proširiti da bi jednog dana mo 
gle ojačati i osamostaliti se. No, 
da ste Vi bili na njegovom mjes¬ 
tu, tko zna kako bi sve završilo? 


S id Meier i njegova softverska kuća Microprose izdali su 
novu strategiju, nasljednicu Civilizacije, pod imenom COLO 
NIZATION! Po hardverskim zahtjevima, igra je skromna, 
zadovoljit će se s 386 procesorom i 1 MB RAM-a, a na HD-u 
će zauzeti oko 4,5 Mb. Također će znati iskoristiti i zvučnu 
karticu, ako je imate. Melodije koje se čuju u pozadini (njih 
oko dvadesetak) nisu ništa posebno ali se, zajedno s digitaliziranim 
efektima, jako dobro uklapaju u samu atmosferu igre (testirano 
na SB16). Nakon kratkog nacrtanog uvoda -prvi meni. Na izbor 
vam stoje četiri glavne kolonijalne sile: Engleska, Francuska, 


j Dobrodošlica na indijanski način 

Španjolska i Nizozemska svaka s nekom svojom povijesno 
određenom kvalitetom. Osim toga tu su i različiti nivoi težine 
igranja, za svakog po nešto. Osim na Novom, igra može početi 
i na nekom “slučajnom” kontinentu, s proizvoljnim 
karakteristikama (veličina kopna, klima i slično). Ništa novo. 
Sama igra počinje dolaskom prvog broda s doseljenicima u 
Novi Svijet. Polako otkrivajući Novi kontinent, na karti ćete 
uočiti neke posebnosti * terena, kao što je npr. obilje krzna, 
pamuka, šećerne trske, drva, željezne rude i sličnog (usput 
rečeno, karta se može uvećavati i smanjivati u nekoliko različitih 
mjerila tipkama Z i X ). Ako prvi put igrate, uključite TUTO- 
RIAL HINTS! Mjesto za prvu koloniju trebalo bi biti negdje na 
obližnjoj obali (da se skrati put od Starog do Novog svijeta) u 
blizini nekog prirodnog bogatstava. Kada izgradite prvu koloniju, 


Istočna obala Sjeverne Amerike 


pojavit će se poseban ekran za pregled gradske proizvodnje i 
trgovine. E, ovo već izgleda komplicirano. Da malo objasnim. 
Najveći dio ekrana predstavlja samo naselje. Ispočetka će ovo 
biti samo dopola popunjeno najobičnijim kolibama koje će se 
s vremenom (i radom) moći proširivati i dograđivati. Svaka 
koliba ujedno predstavlja i radno mjesto. Desno od tog ekrana 
nalazi se karta iskorištenosti okolice grada koja također predstavlja 
radna mjesta za doseljenike (totemom je označen indijanski 
teritorij- OPASNO!). Svi doseljenici mogu raditi sve! Ali oni 
obdareni posebnim talentom “specijalisti”, kao npr. drvosječe 
najbolji su na svom polju djelovanja. Do specijaliste se može 
doći na više načina: čistom slučajnošću, učenjem vještina u 
indijanskim selima, treniranjem u Europi ili treniranjem u 
kolonijama. Malo niže lijevo nalazi se ekran s opisom sastava 
stanovništva (doseljenika) i njihovim političkim stavovima (koliko 
ih je za osamostaljenje, a koliko ih se još drži Krune), lamo 
se nalazi i proizvodnja hrane, križeva i zvona. Križevi predstavljaju 
rad svećenika i dobar su razlog dolaska novih doseljenika iz 
Europe. Zvona su proizvod političara i pomažu doseljenicima 
da se odluče na pristupanje “Sinovima slobode”, tajnom 
udruženju za organizirano osamostaljivanje kolonija. Ovisno o 
postotku stanovništva za osamostaljenje, postoje nagrade i 
kazne. O tome će vas računalo na vrijeme obavijestiti. Desno 
_ (u sredini dolje) su prihvatni dokovi za robu koja dolazi 

sastavi elemente Einsteinove teorije jedinstvenih 
polja s fizikom anti-materije stvarajući tako 
novi oblik pogona za svemirske brodove. Novi 
oblik WARP-energije može doslovno preskočiti 
svaku razdaljinu u svemiru i približiti točke u 
vremenu. Ovo čini putovanje između zvjezdanih 
sustava relativno kratkim vremenskim periodom 
u odnosu na određenu stvarnost. 2575. godine 
dva potpuno opremljena istraživačka broda 
napuštaju Zemlju. Njihova misija je pronalazak 
druge planete slične Zemlji i pogodne 
kolonizaciji. EXPLORER 1 se smatra nestalim i 
pretpostavlja se da je uništen. EXPLORER 2 je 
završio misiju uspješno se vrateći na Zemlju 
nakon što je locirao nekoliko pogodnih planeta 
u dalekom ali ipak dostupnom dijelu galaksije. 

2615- te EXPLORER 2 je obnovljen u svemirskom 
doku i pripremljen za put na druge planete. 

2616- te godine na Zemlji počinje čudna pobuna. 




KLaatoo 


2616-te godine na Zemlji počinje čudna 
pobuna. Ljudi postaju nasilni i zbacuju 
vlade. Širi se krvavi sukob u kojem 
pobunjenici sve više napreduju. 


Razvoj novih izuma 


Alien ispred Zemlje 


Ljudi postaju nasilni i zbacuju vlade. Širi se krvavi sukob u 
kojem pobunjenici sve više napreduju. Posljednja naredba starog 
režima je naredba za nagli odlazak EXPLORER-a 2. EXPLORER 
2 je ostavio zvjezdani sustav za sobom i uputio se k novim 
planetarna. Nagli odlazak uzrokovao je usputni prolazak broda 
kroz dosad nepoznati pojas asteroida. Oštećeni su generatori 
WARP-polja... 2621. EXPLORER 2 dolazi u novi zvjezdani sustav. 
Posada je pobjegla koristeći sigurnosne podove. Većina ih nije 
stigla do nove Zemlje. Ubrzo se stvara nova kolonija Zemljana. 
Borba za opstanak počinje... Sadašnjost. Kolonija zvana “nova 
Zemlja" već je uznapredovala i bliska je tehnologiji stare 
Zemlje i tehnici WARP-polja. Novi vođa se rađa. Vođa koji treba 
povesti narod u borbu, borbu za UJEDINJENJE!" Uvod u igru 
je poprilično dug ali tehnički dobro napravljen. Zvuk i grafika 
su na nivou. Izmjenjuju se statične strip-slike s pristojnim 
animacijama u 256 boja, sve praćeno tihom muzikom i govorom. 
Nakon uvoda, koji traje otprilike 10-15 minuta počinje sama 
igra. Na početku prvo birate lik. Da li ćete odabrati muški ili 
ženski lik, sasvim je svejedno (o tome vam neće ovisiti daljnji 
tok igre). Prvo riječ-dvije o samoj tehničkoj strani igre. Na vrhu 
ekrana su velike ikone s određenim opcijama. Što svaka od 


Unutrašnjost svemirskog broda 

S redinom 22. stoljeća Zemlja uživa razdoblje napretka i 
mira. Uništena je većina naoružanja. Humanitarni i ekološki 
problemi postupno su eliminirani. Svaki narod koji pokazuje 
agresivne sklonosti smiruje se pomoću vojnih snaga UN-a. 
Konačno. Zemlja je postala zona bez sukoba. U tom prekrasnom 
ugođaju jedinstva i sloge znanstveni napredak je ubrzan. Zatim 
2563.godine, pedesetgodišnje predano istraživanje donosi prve 
rezultate kada nuklearni istraživalački laboratoriji UN-a uspješno 


U kontrolnoj sobi 
































Prilike na površini planete 


ukrcali nosače satelita s odgovarajućim brojem satelita (lijevim 
gumbom se ukrcava, desnim iskrcava). Sada možete grupu 
poslati na udaljenije planete i istraživati njihove prirodne satelite 
bez kisika. Iduća grupa izuma bit će centar za iskopavanje ruda 
i transportni brod kojim ćete je prenijeti na neku rudama 
bogatu planetu (npr. mjesec Apolo). Sada će biti korisno zaposliti 
i pilota i pokojeg graditelja. Centar se lansira iz orbite te 
planete i dolje se automatski spušta i sam započinje kopanje 
većine dostupnih ruda. Mapa planete se skrolira desnim gumbom. 
Na samoj planeti vide se različiti objekti. Da krenemo od 
početka. Glavni objekt na svakoj koloniziranoj planeti je svakako 
Komandni Centar. On dalje može proizvoditi različite dodatke i 
nastambe koje omogućavaju normalno širenje kolonije. Rudnika 
na svakoj planeti najviše može biti devet. U svakom rudniku 
radi po jedan droid za kopanje koji se mora naknadno proizvesti 
i pustiti u pogon klikom na rudnik. Bušotine rade automatski 
a za ostale dodatke ćete se već nekako snaći. Sve je to lijepo 
objašnjeno: koliko koštaju, koliko struje troše, koliko ljudi 



njih znači, brzo ćete sami shvatiti. Poredak ikona će se tokom 
igre mijenjati, ovisno o dostupnim opcijama. U donjem, bitno 
većem prozoru, nalazi se sve ostalo bitno za tok igre. Na 
početku se tu nalazi kontrolna soba s mnogo detalja. Sve 
opcije dostupne preko ikona na vrhu ekrana dostupne su i 
preko te kontrolne sobe. Dakle, nakon što se upoznate s tim 
glavnim opcijama vrijeme je da krenete u igru. Ubrzivanje 
vremena se postiže klikom lijevim ili desnim 
gumbom na datum. Za početak je bitno 
zaposliti istraživača koji će se brinuti za 
razvoj novih dostignuća presudnih tokom 
igre. Na raspolaganju su tri različita 
istraživača koji se razlikuju po znanju na 


I AM LOSER BABY... 


Prilike u "bircu" 


Prodaja/kupnja 


određenim poljima (matematika/fizika/umjetna inteligencija i 
slično). Za početak vam je dovoljno uključiti srednjeg “starca”. 
Zatim s njim krenite u razvijanje novih letjelica (kao npr.satelita). 
Prvim satelitom istražite susjedni mjesec Apolo a drugi pošaljite 
na neku drugu planetu. Galaktička mapa je animirana i 
postavljena u 3D projekciju. Neke planete u ovom prvom 
sustavu neće biti odmah vidljive, već će se tek kasnije otkrivati. 
Čak i koordinate ostalih sustava treba pribaviti silom. Dakle, 
gdje smo stali... Razvili ste i nosač satelita za istraživanje 
ostalih planeta i sustava. Fino. Proizveli ste nosač satelita i 
stvorili prvu grupu svemirskih letjelica tipa “nosači" i u nju 


zapošljavaju i što znače. Ako na planeti imate sveučilište, 
možete poslati svoje stručnjake iz različitih područja na 
usavršavanje (ali samo kada nemaju drugog posla). Vrlo brzo u 
igru ulazi i zeleni planet zvan JADE. Pošaljite brod s ljudskom 
posadom na glavnu planetu da biste stupili u kontakt s novom 
nepoznatom rasom JAANOSIANCIMA. Da biste mogli s njima 
komunicirati, prvo trebate razviti komunikator. Brzo će se razviti 
suradnja između dvije srodne civilizacije. Sve će biti odlično 
dok njima ne zaprijete okrutni osvajači svemira. JAANOSIANCIMA 
neće biti pomoći, ali ćete imati taman toliko vremena da 
skupite dovoljno vojske za obranu od napadača prije no što se 
iskrcaju na Novu Zemlju. Do sada biste već trebali imati mnogo 
kolonija s velikim trgovačkim brodovima koji raznose rude i 
sakupljaju ih u glavnom komandnom centru nove Zemlje. Novo 
proizvedene lovce treba opremiti laserima i postaviti u novu 
vojnu grupu. Ako izdržite napad, vrijeme je za protuudar. Treba 
osvojiti planetu JADE, jer se na njoj nalaze planovi za drugi 







































zvjezdani sustav, koji je već malo bliži našem. U tom drugom 
sustavu nalaze se pohranjeni planovi za treći, u trećem za 
četvrti i tako dalje, sve do posljednjeg Sunčevog sustava gdje 
se treba boriti protiv Zemljana. Da, dobro ste pročitali. Ovog 
puta neprijatelji su, za veliko čudo, dobro opremljeni Zemljani. 
Ali to je doista i posljednja bitka, u čiji ishod uopće ne treba 
sumnjati. Svemirski brodovi prve generacije nisu osposobljeni 
da putuju između dva različita zvjezdana sustava ali i to će vaši 
znanstvenici brzo riješiti. 

Neke izume ćete pronaći 
kako leže na nekoj planeti. 

Svemirska strana borbe je 
potpuno automatizirana. Na 
lijevoj polovici ekrana je 
radarski ekran s označenim 
svemirskim letjelicama u 
polju bitke a na desnoj 
strani se vrte animacije koje 
predstavljaju samu borbu. 

Kopnena bitka izgleda ipak 
malo drugačije, možda čak 
i slično kao u DUNE 2. 

Prvo odabirete skupine 
vozila kojima ćete upravljati. 

Najobičnija vozila na 
kotačima neće vam koristiti 
kad otkrijete tenkove. Bacači Približavanje neprijatelskog lovca 
nuklearnih raketa korisni su 

jer pucaju na veće udaljenosti, dok su avioni bitno brži i 
pucaju na još veću udaljenost. Na lijevom dijelu ekrana opet 
su zgodne animacije koje prikazuju borbu. Unutar same bitke 
možete narediti pojedinoj grupi pokret, napad ili obranu tako 
da će ishod bitke ovisiti ne samo o jačini protivnika već i o 
upotrebljenoj taktici. Ubrzo ćete otkriti kako su to ALIENI 

uspjeli ovladati Zemljom i zaratiti s Svemirskom Ligom. Nakon 
dugih i krvavih bitaka naći ćete skrivenu civilizaciju koja će 
vam savjetima i izumima omogućiti da ponovo osvojite Zemlju. 
Onako usput, iz komandne sobe se može uletiti u neki kafić 
gdje se uz piće mogu dobiti zanimljive informacije. Ponekad se 
tamo može naći i gusar koji će za određenu naknadu izvršavati 
svakakve “prljave” poslove. Još jedan savjet. Postoje ALIENI 
koji mogu svojim mentalnim sposobnostima zavladati ljudima 

na planeti još i prije same 
borbe. Čim dobijete štit od 
radijacije, izgradite ga na 
planetarna, jer su bez njega 
ljudi na planeti ranjivi na 
zračenja neprijateljski 
raspoloženih ALIENA. Kada 
budete imali veliki broj 
svemirskih brodova na 
raspolaganju razmislite i 
ostavite pokoji na 
raspolaganju obrani nove 
Zemlje ili drugih vitalnih 
kolonija. Mali “TIP" za sve 
hackere kojima nikad dosta 
“credita". Adresa za 
“credite” u snimljenom 
statusu je 14476 (S388C). 
Na tom mjestu najbolje je 
u nekom TEXT-EDITORU 
unijeti par FF-ova. Niti ostale podatke nije teško naći ni 
srediti... Samo što tu treba biti malo oprezniji. Ako se nekome 
slučajno igra blokira ili se INTRO ne vrti kako bi trebao, 
pokušajte u CONFIG.SYS-u izbaciti BUFFERS. FCBS i STACKS. 
Obično proradi... Inače, igra je testirana s PC 386/4Mb/SB Pro 
i QEMM704 i savršeno radi. Sve u svemu... iako igra uopće 
nije originalna što se ideje tiče (Millenium, K240...), 
moram priznati da je tehnička strana igre i samo 
izvođenje dosta dobro napravljeno. Grafika je dosta 
dobra, oko animacija su se autori dosta potrudili. 
Govor, muzička pratnja i zvučni efekti uz zvučnu 
karticu su na razini. Primjećuje se kako je paralelno 
razvijana verzija za Amigu 1200 i PC. što je pohvalno. 
Same datoteke koje su gotovo iste na Amigi i na PC- 
u (razlike su samo u izvršnim datotekama) pokazuju 
koliko se računala približavaju ... 

Tomislav Šakić 



























GOB 


D omaći, već poznati izdavač 32 BITA 
odlučio je napraviti još jednu 
logičku igru (svi se sjećamo SRAZ- 
a, koji je doživio vrlo dobar uspjeh). 
Ovog se puta radi o igri tipa Pipemania 



(za mlade čitatelje: igra iz dana ZX Spec- 
truma), s vrlo neobičnom, ali 
zastarašujućom pričom o gobovima, odab¬ 
ranima koji trebaju savladati iskušenja da 
bi postali gobovi. Ovo je logička igra u 
kojoj glavni lik, Kugel, treba spojiti polja 
i to tako da sva budu povezana cijevima. 
Sva polja mogu se zakretati za 90 stupn¬ 
jeva, a da biste ih zakrenuli potrebno je 
da Kugel bude na njima, a zatim pritis¬ 
nite pucanje na joysticku ili shift na tasta¬ 
turi. U početku sva polja nisu povezana 
cijevima pa je potrebno smisliti kako doći 
do nekog polja i u koji položaj ga 
postaviti kako bi ih kraju mogli povezati. 
Cijevi su različite (spojnice, zakretnice, 
teleporti, rotori i druga) tako da je ig¬ 
ranje znatno teže. Kada uspijete povezati 
sva polja u određenom vremenu, prelazite 
na slijedeći nivo, a sekunde koje vam 
ostanu viška zapisuju se pod bodovima. 
Uz sve muke nećete uvijek uspjeti obaviti 
zadatak na vrijeme i tada gubite po jedan 
život. Nakon što izgubite sve živote 
vjerovatno ćete poželjeti nastaviti igru 
odande gdje ste stali a ponuđeno rješenje 
je u obliku šifri za svaki nivo koje možete 
upisati na glavnom ekranu. I na kraju, 
svakog igrača zanimaju one sitnice koje 
život znače, preostalo vrijeme, broj živo¬ 
ta, bodovi a programeri su za to namije¬ 
nili donju četvrtinu ekrana na kojoj 
je nacrtani ekrančić sa svim podacima. 
Planirani broj nivoa za ovu igru je 130, a 
želje su programera punih 250 različitih 
nivoa. U igri su još najavljene 
animacije na prijelazima između svijetova 


i muzika koja prati igrača kroz igru. 
Verziju 0.55 beta smo testirali na Amigi 
1200 i radila je savršeno, dok je minimal¬ 
na konfiguracija za igranje ove igre 
Amiga 500 sa 1Mb memorije a na PC-u, 
računalo 286 s VGA grafičkom karticom. 
Igra je vrlo primamljiva i svidjet će 
se svakome tko barem malo vremena 
provede igrajući logičko-misaone igre, a 
dobra grafika, koja nije tako česta kod 
logičkih igara, čini ovu igru hvale vrijed¬ 
nim proizvodom hrvatskih programera. 
Najavljeni datum izdavanja je 15.12 ove 
godine, a maloprodajana planirana cijena 
će biti oko 70 Kn. Igra je specijalna i 
znakovita. Napokon možemo primjetiti da 
se na hrvatskoj softwareskoj sceni 
nešto događa i pozdravljamo te 
promjene. U hrvatskoj ima mnogo mladih 
i stručnih ljudi koji žele svoje radove 
prezentirati hrvatskoj javnosti, podržimo 
ih! 

Silvano Bucić 




“101 PROGRAM ZA 
WIND0WSE” 

I zdavačka kuća Raster uskoro na tržište s novom kn 
jigom knjigom pod naslovom “101 PROGRAM ZA WIN 
DOWSE”. Po prvi puta u Hrvatskoj možemo na jednom 
mjestu pronaći opis tako velikog broja programa za popular¬ 
na PC računala pod najraširenijim, grafički orijentiranim op¬ 
erativnim sustavom - Windows. Knjiga je namijenjena dvjema 
kategorijama čitatelja: onima koji tek otkrivaju svijet računala 
i onima koji računala već posjeduju, ali bi ih željeli bolje 
koristiti. Prednost knjige je u tome što je za svaki program 
opisano na koji način radi, što sadrži, gdje se može nabaviti 
i po kojoj cijeni ga možete kupiti. Knjiga počinje poglavljem 
o operativnim sustavima, u kojem su predstavljene tri verzije 
Windowsa, ali i drugi visokokvalitetni operativni sustavi (DOS, 
UNIX, OS/2) a zatim slijedi predstavljanje programa koji se 
više odnose na temeljni rad računala: pomoćni programi te 
mreže i komunikacije. Slijede programski jezici koji služe za 
razvoj aplikacija, a nakon njih, aplikacije koje su najšire 
korištene: tekst procesori, proračunske tablice, baze podataka 
i manageri osobnih informacija. Knjiga završava multimedi¬ 
jom i zabavom te programima kojih je premalo da bi tvorili 
zasebne kategorije a sadrži i rječnik manje poznatih pojmo¬ 
va, koji će omogućiti svakom čitatelju da se lakše snalazi u 
tekstu. Knjiga je pristupačna kupcu i svojom cijenom (svega 
25 DEM), što je obzirom na njen opseg (368 stranica, 
format B5 ) zaista pohvalno a njeni su autori: Drago Galić, 
Dadi Mras, Zdenko Šimić i Davor Škrlec. 


















VIRTUALNA BUDUĆNOST S 
OKUSOM BENZINA 


Možete li zamisliti budućnost 
koja će izgledati kao filmski 
spoj MAD MAX-a, RUNNING 
MAN-a i BLADE RUNNER-a ? Uz 



pomoć SILICON GRAPICHA 
vaša mašta postaje stvarnost. 
Ako ste zainteresirani: “Vežite 
se, polijećemo!” 


M e 

i 


-EGARACE je potpisala programerska kuća SOFTWARE 
TOOLWORKS, no igru je napravila razvojna grupa 
- CRYO, dosada poznata po CD-ROM verziji igre “DUNE”. 

Trebalo im je punih 12 mjeseci da naprave ovu igru a da li su 
u tome uspjeli prosudite sami. Grupa ljudi (4 dizajnera i 3 
programera) na SILICON GRAFHICSU, stvorila je igru s nevjero¬ 
jatnom atmosferom grada budućnosti u 
kojem je TV - Veliki Brat - svuda prisut¬ 
na. Svi je prate i ona je svuda. Igra 
poćinje odličnim uvodom. Helikopter¬ 
om se približavate gradu; neboderi, čelik, 
ogromne neonske reklame i milijuni 
svjetala stvoriti će dojam pravog,velikog 
grada. Sve me to asocira na BLADE 
RUNNER-a, samo što sada progonite 
automobile, a ne robote. Iskreno rečeno, 
ovaj je uvod dostojno pokazao što može 
SILICON ( a može jako, jako puno). 

Nakon blještavila, dočekuje vas IANCE 
BOYLE, voditelj VWBT televizije. LANCE 
je digitaliziran i to tako kvalitetno da 
vam se za trenutak čini kako gledate LANCE - PRAVI SHOVVMAN 




FUTURISTIČKI PRIKAZ GRADA BUDUĆNOSTI 


neki od programa HTV-a. Uvjer¬ 
ljivo najbolja digital izaći ja koju 
sam vidio!!! Sve je kristalno 
čisto i odvija se glatko. LANCE 
je pravi američki TV - voditelj: 
smije se, gestikulira, urla.... Vaš 
cilj je da preživite svaku utrku, 
a da biste je preživjeli, morate 
pobijediti. Situacija je jasna, 
drugo mjesto znači neuspjeh, 
a do prvog se stiže ili preti- 
canjem svojih protivnika ili 
njihovim uništavanjem. 
Uništavate ih gađanjem laserom sve dok ne eksplodiraju ili ih 
u ludoj vožnji udarate svojim autom ( što je puno zaniml¬ 
jivije). Iskre frcaju na sve strane i ako ste dovoljno uporni, 
protivnički automobil eksplodira a vi nastavljate dalja (he,he). 
Imate 16 staza po kojima možete voziti (kao malu zanimljivost 
navodim da su se pojedine staze renderirale preko 48 sati), a 
prvu ćete sigurno češće viđati nego posljednju (barem u prvo 
vrijeme). Neke utrke ćete voziti kroz grad, neke kroz uske 
podvožnjake ili prirodu i uvijek ćete biti šokirani nevjerojatn¬ 
om grafikom. Vaše trke televizijski prenose svi mogući ekrani a 
intenzitet uzbuđenja u publici prati vašu uspješnost ili lošu 
vožnju. Na početku možete voziti dva automobila, a kako 
nepredujete izbor se povećava ( maksimalno 8 automobila ). 
Svi se razlikuju po obliku, snazi, debljini oklopa i oružju. 
Prilikom vožnje morate pripaziti da ne udarite u ogradu. Nije 
smrtonosno ali iskre će frcati na sve strane i gubit ćete 




















energiju. U vožnji obratite pažnju na označene znakove na stazi. Ukoliko pređete 
preko strelice moći ćete ubrzati ili usporiti, a pređete li preko znakova u obliku 
slova S, moći ćete se ookretati oko svoje osi. Zvuk u ovoj igri ima svoje dobre i loše 
strane. Atmosfera u uvodu igre velikim je dijelom stvorena zvukom koji ima pravu 
dubinu i CD kvalitetu tako da nitko neće ostati ravnodušan. Gume škripe u zavoju 
tako snažno da mislite da ćete svakog trenutka izletjeti sa staze. Dok bljesak 
eksplozije protivničkog automobila nestaje, zvuk još odzvanja u vašim ušima. Ipak, 
postoji jedan OGROMAN nedostatak. Ljudi, vjerovali ili ne, ali nema zvuka moto¬ 
ra!!!!! Sto reći, takve zvijeri od motora a šute kao mačkice. Uz sve navedene pohvale 
ovoj igri, takav prospust izgleda gotovo nevjerojatno a nama ne preostaje ništa 
drugo nego da zamišljamo kakav je to zvuk mogao biti - moćan i glasan. Takav 
nedostatak umanjuje užitak igranja i tu su dečki ozbiljno pogriješili. Postoji još jedan 

nedostatak - brzina ili bol¬ 
je reći sporost vaših auto¬ 
mobila. Naime, auto koji 
vozite naprosto ne ide brzo 
koliko bismo mi to htjeli i 
to će vas, kao i mene, 
koštati živaca. Igrivost 
spašavaju razne druge situ¬ 
acije poput mogućnosti 
izguravanja protivnika sa 
staze ili lijepe vožnje po 
zavojima i fantastične oko¬ 
line koja, na sreću, nije 
statična. Sve u svemu, ovo 
je vizualno moćna igra. 
aravno da će nogi ljubitelji 
vožnji (poput F1G ili In- 
dya) biti ljuti i reći da je 
ovo fliper u kojem trebate 
upucati sve što vidite pred 
sobom. Ovo zaista nije igra 
za totalno zaluđene 
vožnjom, već prije vožnja 
za TV gledaoce. Time je 
MEGARACE vjerojatno izgu¬ 
bio jedan broj obožava tel- 
ja, ali je dobio široku pub¬ 
liku. Jedno je sigurno, 
MEGARACE svima može biti 
pokazatelj kako ubuduće 
igre trebaju izgledati. 


IZGURAJTE GA SA STAZE I ELIMINIRAJTE 



ODLIČNA GRAFIKA UOČUIVA JE I NA STAZI 


Zahvaljujemo poduzeću “RIFIN”, 
tel. 041612-310 
Pantovčak 192A, Zagreb 
na ustupljenom CD -u. 

OVE LJEPOTANE UŽITAK JE GLEDATI 
A KAMOLI VOZITI! 












































KLESAR - Velike komade 
kamena klesar čekićem 
oblikuje u blokove koje 
ugrađujete u građevine. 



RIBAR - Riba je jedina 
namirnica koja bez 
daljnje prerade završava 
direktno u doselje- 
ničkim želucima. 


MLINAR - Možete 
požnjeti svo žito svije¬ 
ta, ali bez mlina koji 
će ga preraditi u 
brašno nema kruha. 


KOVAČ - Iz željeza proiz¬ 
vodi raskošne mačeve 
i štitove, što za obranu, 
što za osvajanja. 


SETTLERS - DOSELJENICI 

Z amislite se u vremenu princa Valijanta i Vitezova okruglog stola. Posjedujete 
dvorac pun vjernih i vrijednih podanika, te nešto namirnica za početak. Oko 
dvorca su lijepa i pusta polja, planine bogate mineralima, a vode ribama. Da 
sve ne bi bilo jednostavno programeri Blue Byte-a nisu zaboravili spomenuti ni vrlo 
agresivne susjede. 

Za razliku od drugih, sličnih, strategijskih igara, u igri se puno pažnje 
obratilo na animirane detalje, a zvučni efekti savršeno su uklopljeni u ovu sredn- 
jevjekovnu idilu. Zastave vijore na vjetru, pekar mijesi tijesto, ptičice cvrkuću, a 
praščići se, ne sluteći što ih čeka, veselo valjaju po blatu. Dvorac pokušajte smjestiti 
na što ravnijem terenu, u blizini vode kako ne biste oskudijevali u hrani (žitu, mesu 
i ribama) i ne predaleko od planina u kojima trebate graditi rudnike. Za sam početak 
sagradite kolibe za drvosječu i klesara, te u planine pošaljite geologe (pritiskom na 
obje tipke miša). U blizini drvosječe izgradite pilanu. Na rubnim područjima, uz 
samu granicu, sagradite barem bunkere. Na taj ćete način povećati svoj teritorij i 
osigurati od napada pohlepnih susjeda. Pripazite da vam ne ponestane kamena i 
drva. Kako biste izbjegli nepotrebne gužve na prometnicama i usporili protok roba 
i razvoj svog kraljevstva, ribarske kolibe gradite blizu vode, vjetrenjače i pekare blizu 
farmi, a bravarsku radionicu i kovačnicu blizu topionice željeza. Protivnike napadajte 
tek kada su vam bunkeri, stražarske kule ili utvrde pune. Za pokretanje ove igre 
potrebno vam je računalo 386 s 4MB RAM-a, VGA grafička kartica i oko 2 MB 
slobodnog mjesta na disku. Ako učitate VESA driver možete igrati i u SVGA načinu. 
To vam ipak ne preporučujemo, jer osim što će to usporiti samu igru, utjecat će i 
na vaš vid. Na kraju možemo zaključiti. - Settlers-i su izvanredna igra koju vam 
iskreno preporučamo. 

Dubravko Mihalić 

Kako bismo vam olakšali početak, evo kratkog pregleda građevina: 



MESAR - Lokalni mesar 
vrlo stručno obrađuje 
praščiće i pretvara ih 
u šunkice. 



BRAVAR -Izrađuje sve 
alate potrebne u sva¬ 
kodnevnom radu: 
kliješta, pile, kose, 
čekiće, udice ... 

PEKAR - Proizvodi friški, 
mirišljavi kruh tako 
potreban rudarima. 



TOPIONICA ŽELJEZA - 
Pretvara željeznu 
rudaču u željezne 
šipke. 



TOPIONICA ZLATA - 
Lokalna Narodna ban¬ 
ka. 



BUNKER 

- Čim izgradite bun¬ 
ker uselite jedanog 
(najviše tri viteza) iz 
vašeg dvorca. Posta-vl- 
janjem u rubna 
područja osvajate ter¬ 
itorij. 


H BRODOGRADITELJ - 
Putovanje se može 
jako skratiti ako se 
koriste vodeni putovi. 
Za kostur broda 
neophodno je prije 
svega drvo. 




ŠUMAR - Šumari sa svojim 
lijepim šeširićima brinu 
da na iskrčenom zem¬ 
ljištu ponovo počne 
rasti drveće 

DRVOSJEČA - Već u sam 
kostur svake građevine 
odlazi puno materijala. 
Kako ne bi dolazilo do 
nestašica potrebni su 
vam drvosječe. 



PILANA - Proizvodi daske 
koje život (doselje- 
nički) znače. 



SVINJOGOJSKA FARMA - 
Primjetit ćete da u 
vašem kraljevstvu ne 
miriši kao u Sesveta- 
ma. Vaši se praščići 
veselo valjaju po blatu. 




























FARMA - Poljoprivrednici¬ 
ma je za sijanje pšenice 
potrebna velika povr¬ 
šina. Promatrajte kako 
žito raste. 



STRAŽARSKA KULA - U 
trusnim područjima 
potrebno ih je graditi, 
jer pomoću njih možete 
osujetiti mnoge napade. 
U nju stane šest vitezo¬ 
va. 

SKLADIŠTE - U početku 
igre svi proizvodi se 
skladište u vašem dvor¬ 
cu. Međutim, nakon 
nekog vremena mali 
nosači i promet-nice 
postaju preoptere-ćeni. 
Kako biste to spriječili 
sagradite skladište. 

UTVRDA - U njoj ima 
prostora za dvanaest 
vitezova. 



UGLJENOKOP 
Naoružani samo piju¬ 
kom i rudarskim šlje¬ 
mom tragaju za ugl¬ 
jenom. Bez ugljena 
nema zlata ni željeza, 
alata ni oružja. 


KAMENOLOM - Kad 
vam nestane kamena 
vrijeme je za granit. 



The Quest tor Tališ Ra 


RUPE U 
VREMENU 

B rudal Baddle je još jedna u nizu 
akcionih igara i ne donosi nam 
ništa novo, osim izmijenjenih 
pozadina pred kojima se vode borbe i 
naravno, nove priče. Radnja ide otprilike 
ovako; jedan, jako pametan (bolje čitaj 
munjeni) liječnik CHEN, izmislio je stroj 
za bušenje rupa u vremenu. I što da on 
sada radi, nego da buši rupe?!!! Izbušio 
je osam rupa u prošlosti međutim, prilikom 
bušenja rupe u budućnosti stvar je izmakla 


kontroli. Kroz tu rupu ušao je 
u sadašnjost robot TALIŠ RA i 
ukrao doktoru bušilicu. Da 
situacija bude još gora, liječnik 
umire a vi preuzimate na sebe 
obavezu da situaciju dovedete 
u red!!! Morate proći kroz svih 
osam rupa u prošlosti, svladati 
njihove čuvare i tek kad vam 
to uspije, možete se uputiti u 
budućnost za TALIŠ RA-om. 
Možete biti jedan od osam 
likova poput BRUDUSA - 
Rimljanina, RENEA -Francuza ili 
MOONBEAMA - hipija iz Wodstocka. Svaki 
je od njih smješten u svojoj zemlji i 
svom vremenu a vi putujete kroz prostor 
i vrijeme i borite se, borite se... Moram 
priznati, teško da ćete i vidjeti što drugo 
osim jureće šake koja gori od želje da 
vas nokautira. Da biste se obranili, služite 
se istovremeno strelicama za pomicanje. 




točkom (.) i tipkom (/) i vaš će junak 
pružati strašan otpor cijelim nizom 
udaraca. Ako vam sve to nije dovoljno, 
na raspolaganju vam je 4-6 spacijalnih 
udaraca (ovisno u čijoj se koži nalazite). 
Ukoliko se borite protiv Ciganke 
pokušajte je udarati rukama i nogama 
iz čučnja, no vam taktika neće pomoći 
u borbi protiv BRUDUSA. zato ustanite 
i borite se nogama. Pri borbama se 



RUDNIK ŽELJEZA - Po¬ 
brinite se za dovolj-no 
rudače, jer vam o njoj 
ovisi proizvodnja 
oružja. Ovo možda nije 
DOOM, ali ni neka 
previše miroljubiva igra. 



SB 


RUDNIK ZLATA - Plemen¬ 
iti metal je oduvijek 
privlačio ljude. Sredn¬ 
jovjekovni vitezovi u 
tom nisu izuzetak. Što 
su trezori puniji, vaši 
će vitezovi biti motivi- 
raniji. 

postavite na sam kraj ekrana kako vas 
protivnik ne bi preskočio, a ukoliko on 
to i pokuša, naći će se u kiši vaših 
udaraca jer neće imati kamo pobjeći. 
Prednost igre je u tome što vas računalo 
usmjerava u pravcu protivnika i to će 
vam dobro doći nakon što vas on preskoči 
i nađe vam se iza leđa. Iako će vam se 
u početku učiniti da je igra prebrza, 
budite uporni i strpljivo dočekajte svoje 
pobjedonosne trenutke. Vrijeme će raditi 
za vas i uloge pobjednika i pobjeđenog 
vrlo će se brzo izmijeniti.Brudal Baddle 
je vrlo igriva igra a vama se pruža prilika 
da se provučete kroz nekoliko rupa u 
vremenu slušajući digitalizirani 
bam.kraš.bum.tras... Živi bili pa čuli! 

HELL ON EARTH 


N APOKON! Poslije svih silnih verzija iz hackerskih 
majstorskih radionica u kojima se mijenjalo sve od 
slike, likova, do zvuka i zidova, pojavila se i nova 
originalna verzija DOOM-a. Svi koji su DOOM 1 odigrali do 
kraja mogli su pretpostaviti da će se kad tad pojaviti i nasta¬ 
vak. Ako ni zbog čega drugog, onda bar zbog onog malog 
zečića nabijenog na kolac u posljednjoj sceni. Dakle, u prvom 



ste nastavku temeljito počistili svemirsku bazu od svih mutana¬ 
ta, zlikovaca i podivljalih kreatura. U drugom vas dijelu očekuje 
isto, ali ovoga puta na rodnoj planeti, što sam naslov i kaže, 
“HELL ON EARTH”. Priča ide ovako, vraćajući se iz svoje 
uspješno završene misije, teleportom su zajedno s vama stigli 
i mutanti. Kako?! Pojma nemam. Uglavnom, sada su tu i drže 
čovječanstvo na nišanu. Blaženo čovječanstvo! Što bi manijaci 
radili da ga nema? Jedini tko ga može spasiti ste naravno vi, 
prekaljeni svemirski marinac spreman na sve. 

ŠTO JE NOVO ? Na prvi pogled gotovo ništa. Ovoga 
puta epizoda je samo jedna, no zato ima trideset nivoa, 
podijeljenih u tri cjeline. Prva završava na šestom, a druga na 
jedanaestom nivou. Tu su još i dva skrivena nivoa napravljena 
u stilu Wolfensteina od kojeg je sva ova ludnica i počela. 


WAD datoteka u novoj verziji ima “samo” 15Mb. Verzija je 
1.666, što nije slučajno, jer su tri šestice oduvijek bile znakom 
mračnih sila, sjetite se filma “Pretskazanje”. Postoji pet nivoa 
težine igranja, za razliku od verzije 1.1 (DOOM 1) gdje ih je 
bilo četiri. Peti se naknadno pojavio u DOOM-u 1 u verziji 1.2 
koja je sadržavala i mogućnost igranja preko modema. Osobno 
mislim da je peti nivo težine igranja “NIGHTMARE” samo za 
totalne fanatike i sadomazohiste i nema neku posebnu vrijed¬ 
nost. Kada ulazite u njega, računalo će vas još jednom pitati 
želite li stvarno ući u tu noćnu moru. U njoj svi ubijeni 
mutanti nakon nekog vremena ponovo oživljavaju, puno brže 
i preciznije pucaju, štoviše neki uopće i nepromašuju. Vaše 
streljivo polagano nestaje i sve postaje jako mučno. Dodatna 
otežavajuća okolnost je što šifre za besmrtnost i streljivo ne 
rade. Ukratko, prava noćna mora. Što se oružja tiče, sve je po 
starom. Dapače, do jačeg oružja dolazi se brže i lakše nego 
prije, što je i logično jer brzo dolaze i teže situacije. Jedina 


Lupara u akciji... 

novost je da na broju tri sad možete birati između običnog 
SHOT-GUN-a i skraćene prave mafijaške dvocijevke. Jest da više 
troši jer jednim okidanjem ispaljuje obje patrone, ali zato briše 
sve pred sobom. Ona ružna ružičasta čudovišta što grizu i 
njihova nevidljiva braća, sada padaju jednim potezom u glavu. 
Mali nedostatak ove vrste oružja je što za punjenje treba nešto 
više vremena, no to su nijanse koje mogu smetati samo 
okorjelim DOOMOVCIMA. Očito je da su u ID Software-u 
shvatili da je svima sačmarica prirasla srcu pa su je malo 
“nabrijali”. Za razliku od oružja gdje nema nekih novosti, u 
životinjskom svijetu je došlo do daljnjih mutacija pa su iznikle 
neke nove vrste. Uz one stare Zombiemane, Impre, Spectre, 
Demone tu su po novom i Paint Elemental koji izbacuje 
plamteće lubanje što se deru da ti se krv sledi; Revenant - 
kosturko-boksač koji izbacuje vrlo neugodne samonavodeće 
vatrene kugle; Nancubus koji nešto promrmlja pa te odere 
raketama; Arch-Vile - goluždravo čovjekoliko stvorenje koje 
spaljuje vatrom čim mu se pojaviš u vidokrugu a nakon toga 
vrlo brzo mijenja položaj; The Spider Mistermind - pauk s 
rotirajućim mitraljezom mnogo veći od onog starog i vrlo 
otporan na sve vrste oružja. Njega je najbolje uništavati zamka- 





Ovaj je gospodin dosta otporan.,. 






















ma koje služe upravo u te svrhe. To 
su najčešće stropovi što se kreću gore- 
dolje. Ambijent po kojem se krećete 
stilski je vrlo sličan onom iz prvog 
dijela osim što je arhitektura nekako 
zemaljskija što je, s obzirom na 
temu,logično. 

TAKTIKA Nivoi su teži nego u 
prethodnoj verziji. Prvi nivo na UL- 
TRA-VIOLENCE težini, jako je teško ili 
gotovo nemoguće proći bez motorne pile, a nju nećete naći 
napravite li samo jedan korak prema onoj dvojci u prvoj sceni 
igre. Pila vam se nalazi iza leđa na balkonu i poslije ju je 
nemoguće pokupiti. Njome ćete morati “krknuti” dosta mu¬ 
tanata jer na nivou jednostavno nema dovoljno streljiva ili 
morate biti odličan strijelac i boksač. Igra početkom drugog 
dijela tj. na 7-8 nivou postaje teža, no samo na prvi pogled. 
Rekao bih da postaje taktički zamršenija jer nije dovoljno samo 
“opaliti mačem i ognjem” nego treba upotrijebiti i glavu. Ne 
mislim da glavom lupate po mutantima već da dobro razmis¬ 
lite kako neki problem riješiti i vidjet ćete da je sve nivoe 
moguće završiti. Mi smo DOOM 2 uspjeli odigrati do kraja na 
ULTRA-VIOLENCE težini bez pomoći šifri za besmrtnost. To je 
za sve one nevjerne Tome koji nam tvrde da je to nemoguće. 
Taktikom ULETI, SPALI i UNIŠTI sve prisutne pa pokupi ostat¬ 
ke, nećete daleko dogurati u DOOM-u 2. 

VARIJANTA 1 Potrebno je mudro procijeniti situaciju, 
pripucati malo tek toliko da posvađaš prisutne, povući se, 
pričekati da se galama, vriska, i dreka pomiješana s pucnjima 
i zvukovima prženja stiša. Tek onda uletite i pobite sve što se 
još mrda. Obično je to nekolicina najjačih pa pripazite. Mutan¬ 
ti se međusobno obožavaju ubijati i to treba dobrano iskoristi¬ 
ti. 

VARIJANTA 2 Uletiš lijepo u prostoriju i par njih “krkneš“, 
pa taktičko povlačenje niz hodnik, po mogućnosti što duži i 
uži, pa iza ugla na sigurno. Kad primjetiš da dolaze, bočno 
izletiš i ispucaš koliko stigneš, pa opet u zaklon. Ako su 
preblizu, bježiš dalje. Nije uvijek vrijeme za izigravanje heroja. 

VARIJANTA 3 - (najjednostavnija ali dosadna) Ima ih 
gomila, a ti sam. Municija pri kraju, a znoj i krv obliju ti lice. 
Otipkaš na tipkovnici: iddqd - neranjivost i 100% zdravlje idkfa 
- max.oružje i streljivo, oklop 200% iddt (2X) - cijela mapa sa 


svim objektima idbehold (s,v,i,r,a,l) - dodatna oprema idclev- 
XX gdje je XX neki broj nivoa npr. 09 Šifri ima još ali ove 
su najvažnije i sigurno rade osim u NIGHTMARE težini. 
Vjerojatno su vam poznate još iz DOOM-a 1, ali zlu netreba- 
lo, ponavljamo ih. Nakon svih ovih pomagala DOOM postaje 
"proljetna šetnja parkom” što baš i nije uzbudljivo. Trenutno 
stanje igre preporučljivo je često snimati, no i tu budite 
oprezni. Ako vam je život pri kraju, a svaki pad u kanal s 
radioaktivnom vodom ili u neku rupu s mutantima poguban, 
ne stojite na rubu dok snimate stanje. Može se dogoditi da 
računalo kod učitavanja pomakne lik bez vaše kontrole i 
tako padnete u rupu iz koje vam više nema izlaska, a 
situacija snimljena predposljednji puta jako je daleko. Skroz 
na prošlom nivou. Još jedna stvar je 
jako bitna na težim nivoima. ŠTEDITE 
STRELJIVO, ne rasipajte ga bez 
veze. Trošite ga razumno, odaberite 
odgovarajuće oružje za određene mu¬ 
tante, da vam se ne dogodi da one 
debelokošce morate ubijati pištoljem 
ili “motorkom”. Za precizno gađanje 
na daljinu koristite rotirajući mitraljez, 
a za blisku borbu najdražu nam lupa- 
ru (skraćenu sačmaricu) ili ako je frka 


uputstvo za pripremu: prvo treba ubiti jednu poveću 
rajčicu.. 



Kosturko zvani "Lijepi" 




































sa streljivom motornu pilu. (Ne znam 
da li je Stilerica, ali radi odlično). 

Vrlo korisne mogu biti i bačve s 
naftom kojih ima posvuda, samo 
ne stojite preblizu dok u njih pucate 
i ni u kojem slučaju ih ne pilite 
motorkom. Na Sound Blasteru zvuče 
odlično, a posebno je dobar zvuk 
kad se ostaci kreatura zalijepe na 
zid od jačine eksplozije. 

HARDWARE Najbolja konfig¬ 
uracija za igranje DOOM-a je Pen¬ 
tium, 16Mb RAM, Sound Blaster 
PRO i muzička linija min. 100 te 

susjedstvo s dobrim živcima. Budući da su 
konfiguracija još uvijek rijetki, bit će dovoljna 
nešto RAM-a, a i na 386-ici radit će čisto solidno. Ako vam sve 
ide presporo smanjite ekran pritiskom na tipku -. Doom bez 
Sound Blastera nije onaj pravi, a 2xl00W mogu zamijeniti i 
slušalice s Walkmana. 

OZBIIJNO UPOZORENJE !! Ne igrajte DOOM glasno u 
kasne noćne sate jer bi vam se moglo dogoditi da vam 
specijalna policija sasvim opravdano upadne u stan misleći da 
netko radi masovni masakr. 

Svoju vječnu slavu i neprolaznu popularnost DOOM 
zahvaljuje i mogućnosti da ga odjednom može igrati više igrača 
preko bilo koje mreže, modema ili serijskog linka (nul-kabia). 
Najbolji dokaz tome su članci u različitim svjetskim časopisima 
koji rijetko ili gotovo nikada ne pišu o igrama. U njima 
najčešće stručnjaci za mreže savjetuju čitateljima što napraviti 
kad nekoliko grupa ljudi u nekoj tvrtki odjednom igra DOOM 
a mreža pod velikim opterećenjem stenje. Opcije koje je 
moguće uključivati u ovakvim načinima igranja možete pronaći 
u datoteci README.TXT. Mogućnosti su raznolike, od igranja u 
kompi do protivničkog sa ili bez mutanata. U svojem SETUP- 
u DOOM ima 50 različitih modema, a ako ne pronađete svoj, 
vrlo ga je lako moguće setirati da proradi. Ipak pripazite na 
vrijeme koje provedete igrajući DOOM koristeći telefon. Impul¬ 
si nisu toliko skupi ali jako brzo otkucavaju. Najbolje vrijeme 
za ovakav način igranja je vikend ili noć kad impuls traje 12 
min. Ispričavam se starim hackerima zbog ovih informacija, ali 
ima ljudi koji to ne znaju. Na kraju, ne znam da li je uopće 




nešto potrebno rezimirati. DOOM2 kao i njegov prethodnik 
najbolja su pucačina stila “KRENI, UBIJ I VRATI SE SAM” i još 
nije napravljena nijedna tako dobra, premda je bilo dosta 
pokušaja. DOOM na najbolji način objedinjuje neke glavne 
odlike ovog tipa igara, a to su brzina, jednostavnost, maštovita 
grafika, dobar zvuk i zanimljiva tema. Na kraju još nešto za 
one koji smatraju da ovakav tip igara odgaja male ubojice. 
Tvrdim da bi na svijetu bilo manje nasilja svih oblika, ratova, 
pretučene djece da su neki psihopate igrali DOOM kod kuće 
na svojem računalu, umjesto da nešto sličlno provode na živim 
ljudima. DOOM je proglašen za igru 1994. godine i po njemu 
će se snimati film. Nadamo se da će ga raditi Industrial Light 
and Magic. 

Viilić Marko 

Još jedan nastavak Wing 
Commander-a ili Deja Vu 



-Konfederacijski brodovi -Brodovi Kilrathi-a 

Bočni pogled iz kabine 


"■"Xada se prije nekoliko godina na tržištu pojavo Wing 

Commander, programska kuća Origin svojom bitmap 
JLVgrafikom, umjesto dotadašnje vektorske, izazvala je bum 
na području igara. Idejom, negdje između Elite i simulacija 
borbenih aviona, nekoliko je 
mjeseci žarila i palila svijetom 
igara. Kako je poznato da ne 
treba mjenjati konja koji 
pobjeđuje, Origin je odlučio 
izdati nastavak igre, Wing Com¬ 
mander II. Dodali su kratku 
krimi pričicu između misija, 
poneku tajnu misiju, ljubavnu 
priču, te su Tiger Claw i nje¬ 
gova posada ponovno poletjeli svemirom uništavajući protivnike 
Konfederacije. Wingoljupce, a sebe ubrajam u njih, je to zadovoljilo. 
Nakon Wing Commandera I i II slijedio je Privateer, igra koja je 
bila sasvim na tragu legendarne Elite, kako izvedbom tako i 
samom pričom. U Privateer-u niste bili na vojnom brodu, nego 
ste se sa svojim malim brodićem morali probijati kroz nemirno 
tržište Imperija. Da li ćete biti pošten trgovac, krijumčar ili 
lovac na ucjene, ovisilo je isključivo o vašim potrebama i 
sposobnostima. Izvanrednom izvedbom je zadovoljio i izbirljive 
igrače. Armada je nastavak, ako se to tako može nazvati, Wing 
Commandera. Kako bi izdali nešto novo, dodali su igri strateški 
dio, mogućnost igre sa živim protivnikom modemom i u mreži, 
ne mijenjajući ništa bitno. Međutim, rezultat je daleko slabiji 
nego bi se očekivalo. Pojedinačna igra je razrađena u tri 
različita načina igre: 

Prvi, Gaunlet, mogao bi se slobodno igrati na automatima 
u Luna Parku. Okljaštren do maksimuma, svodi se na klasičan 
pucaj i uništi. Drugi način, Armada, je ratna simulacija po 
samoj zamisli slična igri Masters of Orion, ali nažalost ne i 
jednako dobra i već poznatim WC-ovim okruženjem i bitkama. 
Treći način, Campaign, je razgranata i daleko teža verzija drugog 
načina, Armade. U svakom slučaju, ovu vam opciju igre 
preporučamo. Naše je osobno uvjerenje da je najzanimljivija 
opcija igre igra protiv živog protivnika, bilo u mreži ili mode¬ 
mom. Za pokretanje igre vam je potrebno računalo 386 ili jače, 
VGA grafička kartica, 4 MB RAM-a i desetak MB mjesta na disku. 
Zvučna kartica je preporučljiva, ali nije neophodna. I na kraju 
možemo zaključiti... Armada je igra namijenjena zagriženim 
igračima Wing Commandera. Ne donosi nikakvu bitnu promjenu 
ili idejni pomak, pa se ni u čemu ne izdvaja iz mase drugih 
igara slične tematike. Nasuprot tome, akcijski dijelovi igre iz¬ 
vedeni su jednako dobro kao i u prethodnicima, a zgodno je 
izrešetati prijatelje u igri modemom. Onima koji nisu vidjeli 
prethodnike, preporučamo da umjesto Armade odigraju koju 
misiju u Privateer-u. 

Dubravko Mihalić 

U ovoj strategijskoj igri svaki igrač 
stvara svoju vojsku od čudovišta i 
ostalih likova preuzetih iz svijeta 
AD&D odnsno FRP igara. Svaka pojedina 
“spodoba” ima jedinstvene moći i spos- 
bnosti. Za početak ih je dobro proučiti, 
jer je na bojnom polju od velike važnosti 
iskoristiti prednosti pojedinih vaših liko¬ 
va nad suparničkim. 

Vojske se sastavljaju od 16 različitih 
kreatura. Birate jednog nositelja relikvije 
zvane ORB OF POWER-a. Taj lik možete 
usporediti s figurom kralja u šahu. Da bi 
se protivnik “matirao” dovoljno je uništiti 
dotično čudovište i pobjeda je vaša. Za 
nositelja ORB OF POWER nemojte uzi¬ 
mati fizički slabe likove (npr. THIEF, SFER, 
TEMPLAR) niti pak VAMPIRA koji, da bi 
živio, mora non-stop konzumirati LIFE 
FORCE protivničkih kreatura (-jedino je 
njegova revitalizacija negativna). Ako ga 
slučajno zaboravite u nekom kutku mape, 
smanjuje mu se energija i odjednom 
možete samo raširenih očiju promatrati 
sliku poraza i tješiti se navodnim posto¬ 


janjem nekog BUGa u programu. 

Po zemljištu se mogu posijati razne 
stupice koje zaustavljaju (u najgorem 
slučaju usporavanju) protivničko napre¬ 
dovanje. Protivničke su zamke skrivene i 
ne vide se na zemljovidu bojišnice sve 
dok na njih ne naletite ili ih ne otkri¬ 
jete pomoću SEER-a. Dotični ih lik otkri¬ 
va u krugu od šest polja i ne može 
uletjeti ni u jednu. Lopov (THIEF) ima 
sposobnost traženja zamki i njihovog 
deaktiviranja. Pojedine stupice imaju 
ograničene ili nikakve efekte na poje¬ 
dine likove, dok su za vas vidljive i ni 
jedan od vaših “mezimaca” ne može u 
njih upasti. Kad se na početku igre post¬ 
ave, više ih ne možete premiještati. 

Pojedine osobine likova mogu se 
poboljšati kupovinom čarobnih prstenom 
va. Na pojedino čudovište može se na- 
taknuti maksimalno pet prstenova. Ako 
njihov vlasnik nestane s lica fronte nestaju 
i njegovi prsteni. Preporučujem davanje 
RING OF SPEED-a TROLL-ovima ili DE- 
MON-ima koji su u suprotnom jako spori. 



Podaci o Trollu i Demonu 



Takva kombinacija čini ih okosnicom svake 
vojske. 

Kad ste napokon formirali svoju 
legiju i odabrali zemljovid na kojem ćete 
promatrati mrcvarenja kreatura došlo je 
vrijeme da se upoznamo sa SETUP zon¬ 
om. Mapa terena podijeljena je na četiri 
područja. Prvi igrač raspoređuje svoje 
likove i zamke u donjem dijelu mape 
ograničene prvom linijom. Slijedeća lini¬ 
ja ograničava područje u koje možete 
postaviti samo zamke. Niti jedan lik se 
ne može postavljati u to područje sve 
do početka prvog TURN-a. U ovom dije¬ 
lu igre dobro je tipkom F1 prijeći na 2D 
mapu koja je puno preglednija u odno¬ 
su na izometrijski (3) pogled. Likovi su 
sada mali, raznobojni kvadratići koji se 
na ovaj način mogu efikasnije strateški 



3D razmještaj likova 


Ovo ste vi kao pobjednik 

Izbornik u igri 


Oaleri|u I spodoba 


postaviti.Napokon razmjestite svoje odab- 
ranike, krvavi juriš može započeti!!! 

U samoj igri primjenjuju se dva 
načina igranja: strategijski i borbeni. Strate¬ 
gijski se odvija na zemljovidima različitih 
veličina i oblika. U njemu bi se likovi 
trebali postavljati u pozicije optimalne za 
napad ili obranu: otkrivaju se protivničke 
zamke, koriste se čarolije i ostale speci¬ 
jalne moći pojedinih likova. Kad se neko 
čudovište pomakne na polje koje je zau¬ 
zela protivnička strana, igra se privre¬ 
meno prebacuje u borbeni MODE (uvećani 
dio zemljovida na kojem je došlo do 
sukoba dvaju likova). Sad dolaze na svoje 
svi oni koji su vješti u igranju arkadnih 
igara. Likom možete upravljati samo pre¬ 
ko tipkovnice ili joysticka. Nastupa bor¬ 
ba koja nikada ne završava remijem. Na 
ovome se mjestu ističe uloga VAMPIRA u 
stvaranju novih “regruta”. Naime, ako 
upravljate VAMPIROM i uz malo sreće 
on pobijedi, poraženi se pretvara u ZOM- 
BIJA i u slijedećem ga krugu možete 
koristiti na svojoj starani. Na taj način 
možete relativno lako nadomijestiti vlas¬ 
tite gubitke. U strategijskom MODE-u do 
velikog izražaja dolaze WIZARDS (čarob¬ 
njaci). Oni mogu bacati ledene kugle na 
udaljenost tri do osam polja. Pogođeni 
se lik trenutno zamrzava i ako ima nizak 
nivo LIFE FORCE-a, raspada se u tren 
oka. Budite oprezni kad pretvarate TROLL- 
a u kamen zbog njegovog prikrivanja 


(zasjeda!). Toliko se dobro stopi s okoli¬ 
nom da ga je kasnije vrlo teško pronaći. 
Važnu ulogu ima doba dana. Noćne krea¬ 
ture kao što su VAMPIR, PHANTOM, 
WRAITH dobivaju dodatni bonus ako se 
njima napada noću. Eto vidite, sve to (a 
i još više) morate imati na umu, ako 
želite prijeći sve ponuđene mape ili "ras¬ 
turiti" svog neprijatelja koji se može naći 
s druge strane modemske (serijske) veze. 

U startegijskom MODE-u se sve 
operacije izvode mišem. Da biste dobili 
tzv. GAME MENU (ako ste u 3D po¬ 
gledu) morate kliknuti bilo na lijevog ili 
desnog GARGOYLE-a (da, to su ona dva 
stupa-nosača u obliku VRAGOVA). Pritiskom 
na F1 prelazite u 2D mapu i meni post¬ 
aje stalno prisutan na ekranu. Kao izrazi¬ 
to korisne ikone izdvojio bih slijedeće: 
ikona u obliku dlana - simbolizra liječenje 
(njome omogućujete likovima koji su blizu 
svog susreta sa smrću odlazak prema 
najbližem TEMPLAR-u koji ima iscijelitel- 
jske moći); ikona u obliku dviju strelica 
- određujete pratnju nekom liku (on 
postaje vođa te skupine i na taj način 
razbijate veliku armiju na manje dijelove 
koji se efikasnije kreću po terenu). 
Pritiskom na desnu tipku miša pokazivač 
mijenja oblik iz mača u munju. Time 
omogućujemo likovima pokazivanje nji¬ 
hovih specijalnih moći. Na primjer: De¬ 
mon ima tako snažan krik (SCREAM OF 
TERROR) koji ošteti LIFE FORCE likovi¬ 


ma koji se nalaze u njegovom vidnom 
polju, ILLUSIONIST kreira iluzije koje 
zbunjuju i uznemiruju neprijatelja, 
WRA1TH se teleportira po čitavoj mapi s 
jedne strane na drugu (ovisno o veličini 
. mape), FIRE ELEMENTAL eksplodira u 
oblku SUPERNOVE uništavajući samog sebe 
i osakaćujući okolne likove. Kondiciju 
pojedinih likova možete saznati iz boje 
polja na kojem stoje (samo u 3D VLEW- 
u): zeleni-lik je otrovan, trepereće crve- 
ni-život je pri kraju, Ijubičasti-lik je iluz¬ 
ija, crveni-lik je “CONJURED CREATURE”, 
plavi-nosilac ORB-a, smeđi-karakter još ima 
mogućnost kretanja. Kvadrat nestaje ako 
se kreatura više ne može pokretati u 
tekućem krugu. Vaš TURN završava klikom 
na ikonu u obliku dviju kružnih strelica. 
Sad je na redu vaš suparnik. Pažljivo 
pratite njegove poteze, jer u slučaju 
napada igra se brzo prebacuje u COM- 
BAT MODE gdje je brzina reagiranja vrlo 
bitna. 

Dark Legions-e preporučujem svim 
ljubiteljima strategija (ili onima koji će 
to tek postati). Neka vas od ovog ost¬ 
varenja SSI-a ne odbije relativno veliko 
zauzimanje prostora na hard disku (oko 
30 MB). 

N.H. 



STRATEGIC SIMULATIONS INC.® 

Bogovi su pali na tjeme 

...OH, GOSPODARU OPET VIDIM TU MORU. 
U DUBINI MOJE PODSVJESTI I U SKRI - 
VENOJ DIMENZIJI, NA POČETKU MRAKA, 
STOJI TVRĐAVA OD ČISTOG ČELIKA, 
SAZIDANA NA RUBU DVAJU SVJETOVA. S 
JEDNE STRANE STARI SU GOVORILI O 
STRAŠNOJ MOČI NEROĐENOG BOGA. PO- 
MOZI Ml GOSPODARU, OSJEĆAM GORUĆI 
SUMRAK IZA TE ČELIČNE OGRADE!!! 


R adnja Periheliona smještena je u daleku 
budućnost. Različite rase ljudi, a naročito 
svećenici, posjeduju jake mentalne moći. Za 
vrijeme jednog eksperimenta slučajno je otvoren pro¬ 
laz između dimenzija. To je odmah iskoristio UN- 
BORN -"nerođeni bog" kako bi pokorio vašu 
dimenziju. No na vašu sreću, njegove mentalne moći 
ipak nisu dovoljno jake da bi se mogao sam boriti 
protiv vas, pa je zato sve svoje moći usmjerio na 
ostale stanovnike vaše dimenzije kako bi ih natjerao 
da se bore protiv vas i tako mu pomognu da vas 
uništi. Ipak, vi se ne predajete tako lako, opremate 
svoje ljude i krećete u akciju. Vaš cilj je EKRAN ZA IZRADU LIKOVA (SCR1) 
pronaći prolaz između dimenzija gdje će ON izaći i 


SPUŠTANJE NA PLANETU 


a uništite. 

Psygnosis i 
Morbid Vision 
pripremili jednu 
n dobro napravljei 
a, ugasite svjetl; 
može započeti. 

igri. na samom poo vltU aie na¬ 

praviti likove (scr.l), a to zanči izabrati 
rasu (humanoid, bionecron, cybern i đr.) 
kojom definirate sam lik i njegovu sk¬ 
lonost prema zadacima koje treba obav¬ 
ljati, neke klase imaju odlične borbene 
sposobnosti a neke mentalne. Zatim iz¬ 
aberite klasu (mediator, knight, assasin, 
mercenerv. i dr) lika, po kojoj će on 
postati borac (assasin. mercenerv) ili 

mag (mediator, psionic). Nakon toga su 
nam važne karakteristike lika (strenght, 
dexterity. speed, constitution i dr.) koje 
ovise o tome želite li napraviti ratnika ili 
maga. Potom se morate odlučiti za mor¬ 
alne vrijednosti lika koje variraju od jako 
negativnih (nikad mu ne okrečite leđa) 
do jako pozitivnih (takav vas neće ostav¬ 
iti u nevolji). Ako ste se odlučili za 
ratnika (dovoljna su dva) potrebno je da 
bodovi za građu tijela (constitution), brzina 
(speed). snaga (strenght), percepcija (per- 
cepcion) i moral (morale) lika budu što 
veći, dok kod maga treba paziti na in¬ 
teligenciju (intelligence), 
koncentraciju (concentra- 
tion) i šesto čulo (6th 
sense). Ostale karakteristike 
lika su važne i kod jednih 
i kod drugih, stoga pazite 
da ne budu premale. Sada 
već možete izabrati i iz¬ 
gled lika, a zatim mu upišite 
ime. Nakon što ste se 
odlučili i napravili likove 
krenite na glavnu mapu 
gdje ćete vidjeti uvod. Sada 
nema povratka, više ne 
možete prčkati po likovima, mijenjati ih ili ih izbaciti. Sada je 
vrijeme da svakom magu, lik koji posjeduje psihičke moći (PSI- 
powers) napravite magije (scr2) koje se sastoje od njegovih 
osjećaja. Kad napravite magije vratite se na mapu gdje ćete ući 
u glavni grad planete (City of Midlight) i tamo potražiti vezu 
s Imperatorom. Zadaci će se pojavljivati po redu, rješenja su 
većinom logična ali zahtijevaju memoriranje prošlih podataka 
(važniji podaci su obično napisani masnim slovima). U ovoj 
igri imate i vlastiti terminal (scr.3) kojim se možete poslužiti 
da biste se priključili na neki drugi terminal u gradu (bez čega 
je igranje nemoguće). Da bi igra bila lakša, programeri su na 
dnu ekrana stavili liniju za pomoć, tako da prelaskom preko 
određene ikone na ekranu odmah možete vidjeti i čemu služi, 
a tu je i pomoć pri terminalu (upiši HELP) gdje su upisane 
sve komande (READ, LOGIN, UPLOAD i dr.). Kroz igru se 
krećete tako da kliknete mišem na kompas, a preporučljivo je 
nacrtati mapu svakog nivoa na papir kako biste si olakšali 













"Kako udariti, a ne biti 
kažnjen" 



A ko vam se svidjela FIFA tada nema nikakvog razloga da 
vam se ne svidi i ova, puno bolja igra. NML je izašao 
na CD-u a da biste je instalirali trebat će vam 18 disketa, 
a sama igra zauzima 30-tak MB. Grafika je nešto slabija nego 
u FIFI. Igru promatrate iz ptičje perspektive (kao npr. u Kick 
Off_u ili Sensible Soccer-u) ali su likovi puno uočljiviji. Igra je 
razrađena do posljednjeg detalja: OfF-side, leteće izmjene, ozl¬ 
jede, isključenja... Hokej prikazuje NACIONALNU AMERIČKU 
HOCKEY LIGU sa svim njezinim klubovima (Rangers, Kings, 
Tigers, Sharks, Blackhawks...) i pravim igračima. Zvuk je u igri 
fenomenalan, od muzike i govora voditelja do ugođaja koji 
publika stvara svojim urlanjem i navijanjem. Na početnom 
ekranu možete izabrati hoćete li igrati ligu, egzibiciju ili play- 
off a zatim možete pogledati sve statistike iz sezone 93 /94. 
kao i podatke i slike igrača. 


debeljko i ujedno glavni meni. 


KORIŠTENJE MENIJA 

EGZIBICIJE 

U ovom podmeniju možete odrediti dužinu trajanja 
utakmice (npr.5,10 ili 20 minuta), a možete i odabrati tim s 
kojim ćete igrati i tim kojim će upravljati player 2 ili računalo. 
Pruža vam se mogućnost da odredite da li će oba igrača igrati 
u istom timu protiv računala i to tako da jedan upravlja 
jovstickom ili mišem, a drugi tipkovnicom ili ćete odabrati 
igranje u suparničkim timovima. Prednost ove igre je u tome 
što možete odabrati da li želite da vas kroz igru prati muzika 



(odlična je), zvuk, digitalizirani govor (u FIFI ga uopće nije 
bilo), kaznene minute, leteće izmjene, dodavanje preko 2 linije 
(crvene i plave) i ozljede (u FIFI, na žalost, nismo imali priliku 
vidjeti kako je neki igrač napustio igru nakon težeg prekršaja). 
Ukoliko želite promijeniti neki tim, na ekranu se pojavljuje 
pregled svih dresovima Prve američke hockev lige (za igru u 
gostima i kod kuće), a možete ih promijeniti jednostavnim 
kliktanjem miša. 

FILE 

Ovo je glavni podmeni u kojem se nalaze slijedeći 
meniji: OPEN - za loadiranje automatski snimljene pozicije pri 
izlasku iz igre. NEW EXIBITION GAME - pokretanje egzibicijske 
igre koju ste odredili u meniju GAME. NEW LEAGUE - osniv¬ 
anje nove lige (možete je osnovati prema originalnom poretku 
sezone ’93-’94 ili možete prepustiti računalu da napravi listu 
utakmica). IMPORT/EXPORT DATABASES - kada ste snimili neke 
pozicije na disketu i želite ih u puniti (samo B-drive) NEW 
PLAY-OFF SERRIES - pokretanje nove play-off sezone s origi¬ 
nalnim klubovima ili s klubo¬ 
vima koje određuje računalo. 

CENTRAL REGISTRY - služi 
za stvaranje novih klubova i 
budućih NHL zvijezda kao i 
konferencija EXIT - svima 
nama dobro poznato 
značenje 


STATI STICS 
Služi za statističke 
preglede pojedinih timova, 
igrača, golmana i to u regu¬ 
larnoj sezoni ’93-’94 (istini¬ 
to!) i u ligi ili play-offu koji ste vi napravili. Ovdje možete 
dobiti uvid u potpuni poredak timova po dobivenim odnosno 
izgubljenim utakmicama i uvid u broj bodova. Također možete 
sami složiti svoju ekipu koja se može sastojati od igrača poput 
Gretzkva, Lemieuxa, Gravesa, Zubova, Zhitnika. Granata, Hrudeva 



Statistiku možete pogledati 
kad god poželite. 




I na ovim će utakmicama početak igre obillježiti himna. 

GORE: Odlično napravljena (digitalizirana) prostorija u 
kojoj se mogu birati dresovi za igru.Obuhvaćeni su svi 
dresovi NHL lige. 


i odabrati tim s kojim ćete započeti igru. Igra se 85 utakmica 
regularne sezone a ukoliko ste dovoljno dobri, igrat ćete i u 
PIAY-OFFu.Između dviju utakmica možete pratiti sve statistike 
svoje lige i uspješnost svoga kluba i igrača i to tako da nakon 
odigrane utakmice otiđete u FILE, pa zatim u LEAGUE MENAG- 
ER i tamo kliknete na MERGE & UPDATE ALL FILES. Kada ste 
to napravili, možete slobodno otići u STATISTICS i pogledati 
sve što vas zanima. Možete snimati pozicije s pojedinih utak¬ 
mica pa se uvijek možete vratiti tamo gdje ste poziciju snimili, 
što baš i nije fer prema vašem protivniku, ali se uvijek možete 
tješiti mišlju da bi on vama isto to napravio da samo da može. 
U samoj igri dopušteno vam je ono što je u FIFI bilo 
uglavnom zabranjeno. Možete mlatiti protivnika do mile volje, 
a vrlo ćete rijetko biti kažnjeni kojom minuticom isključenja. 
Igra otvara puno mogućnosti i golove je moguće dati na 
bazbroj načina. Mi smo se osobno dosta namučili dok nismo 
shvatili kako najlakše dati gol pa ćemo vam to i objasniti. Gol 
je najlakše dati iz kontra-napada tako da se zaletite ravno 
prema golmanu (ili bolje 
malo u stranu),pa zatim date 
lagani mig (zaokret) u neku 
stranu i odmah pošaljite pak 
u suprotnu, ali ne pritiščući 
tipku za pucanje, već tipku 
za dodavanje. Svaka ekipa ima 
svoje postave igrača koje 
možete mijenjati na svakoj 
utakmici. 

Igra je vrlo dinamična 
tako npr. dok pak nije u 
vašim “rukama’’ tipkom za 
dodavanje mijenjate igrača 
kojim upravljate i ujedno ga, 


U igri možete jednostavno promijeniti igrače 

na pod na 
S t apom ,—laktarenje...), a 
najveća poslastica je BODY CHECK kada protivnika nabijete 
uza zid i prebacite preko ruba igrališta. Postoje tu još neke 
sitnice poput razbijanja stakla, pomicanja gola, a ako vam 
dojadi sudac i to se može riješiti, pogodite li ga pakom u 
glavu. Računalo pomno prati sva vaša dodavanja pa će, ako 
postignete gol, vašim suigračima upisati i po koju asistenciju. 
Ako igrate ligu ili PLAY OFF postoji i mogućnost snimanja 
golova isto kao i u FIFI, s time što ih ovdje 
možete snimiti bezbroj. Za ovom smo igrom 
prosjedili mjesec dana, pa se nadamo da će 
se i vama svidjeti. Još jedna važna napomena. 
Kod instalacije na hard disk postoji nekoliko 
važnih stvarčica. Kao prvo morate presnimiti 
određene fajlove u ROOTH direktorij, a da 
vam olakšamo, većina onih koji trebaju ostati 
u direktoriju igre navedeni su u datoteci 
NHL.CFG koju dobivate ako pokrenete insta¬ 
laciju. Kao što znate NHL-u prijeti štrajk, pa 
ako se to obistini uvijek vam ostaje ova igra. 

I što još reći nego da ako kupite ovu 
igru u nekom obližnjem dućanu s igrama 
(hmmm!) i da sigurno nećete zažaliti, a ako 
ne možete zabiti neki gol, ne vrijedi istog časa 
zbrisat^. igru s hard diska već bi vam to trebao 
biti znak da se trebate još samo malo potru¬ 
diti. Vjerujte, isplati se. 

Ivan Ralis & Filip Sladetić 

Prikaz BODY CHECKA uz ogradu (ovaj je imao sreću što 
nije napravio salto preko ograde). 


386/4MB RAM/30MB HDD 









































































KAKO OSVOJITI NASELJE? 


24 misije, svaka na drugačijem terenu i s 
različitim zadacima, raspodjeljenim u 
najviše 6 faza. Na početku svake misije 
bit ćete obavješteni o vašem cilju te 
trenutnom stanju vaše grupe (broj vojnika, 
njihovi činovi, oružje...) U igri postoji 
nekoliko različitih krajolika. Prvi je džungla 
kroz koju je najjednostavnije i najlakše 
kretanje. Voda se sastoji od dvije razine. 
Prva razina je plitka voda uz obalu kroz 
koju još uvijek možete hodati i pucati. U 
dubljoj ste vodi zato živa meta, bez prilike 
da uzvratite vatru. Drugi i svakako 
najzanimljiviji krajolik je snijeg. Možda 
mislite da tu neće biti problema ali prevarit 
ćete se. Budući da vaši dečki nisu naučeni, 
niti obučeni, za takve vremenske uvjete, 
jadnici će se sklizati i trgati po ekranu. 
Ne jednom, dogodit će se da se 
poskliznete i naletite na neprijateljskog 
vojnika. Predlažem vam, da bez ikakvog 
ustmčavanja, otvorite po njemu vatru. 
Nivoi su prepuni voda i brda za čija će 
vam savladavanja biti potrebno i malo 
prakse. Treći je pustinjski krajolik. Jedva 


Da li ste ikad poželjeli osvojiti susjedni 
park, vrtić, školu ili pak naselje? Željeli ste 

• dokazati drugima kako ste vješt strateg, 

• sposobni vođa, onaj koji brine za svoje 
ljude? U današnje bi vas vrijeme zbog 
ovakvih ideja najvjerojatnije zatvorili, ali 
ne i ako igrate CANNON FODDER. 




I gra predstvlja nešto sasvim novo. 
Kao vođa grupe morate prodrijeti u 
neprijateljski teritorij i pritom poubijati 
sve neprijateljski nastrojene tipove. Sama 
igra sastoji se od dva dijela: mobilizacije 
ljudi i prave borbe. Na početku igre svi 
vaši novomobilizirani članovi imaju najniži 
čin. Njihovi se činovi postepeno povećavaju 
jedino ako uspješno završe misiju. 

Tijekom igre, uz polje za igru, s 




lijeve strane ekrana nalazi se ploča s 
pokazateljima nekih vrlo važnih informacija. 
Ploča se sastoji od slijedećih ikonica: 
slika grupe (pokazuje vam sliku vaše 
grupe), granate (pokazuje koliko imate 
trenutno granata), bazuke (broj preostalih 
bazuka), status grupe (ikonica pokazuje 
je li vaša grupa u nekom vozilu ili pješači), 
imena ljudi u grupi (pokraj njihovih imena 
stoje i njihovi činovi). Igra se sastoji od 



GORE: Krajolik je predivan. Možda 
mislite da tu neće biti puno proble 
ma, ali prevarit ćete se!! 


DOLJE: budite sigurni da niste preb 
ližu neprijateljske zgrade kad je 
uništavate da nebi stradali u ek¬ 
sploziji!! 





















nešto trave, vode niotkud i PUUUUNOOO, PUUUNOOO 
neprijatelja i njihovih baza. 

U igri postoji više načina kretanja. Naj nezanimljivi je i 
najsporije je “cipelcugom”. Svakako je najveća “guba” oklopno 
vozilo. S njim možete skakati preko skakaonica ili jednostavno 
gaziti neprijateljske vojnike. Vrlo je brzo i teško za upravljanje. 

Kako se odvija borba? Uz pomoć miša kontrolirate 
pomicanje vaše grupe te sve njihove akcije. Kliknete na mjesto 
gdje želite da vam grupa ode i u većini slučajeva tamo će i 
otići. Napokon, naišli ste i na gužvu. Vrijeme je za provokacije. 
Pucanje iz oružja je vrlo jednostavno: pomaknite 
nišan do željenog cilja i JT stisnite desni gumb na 


mišu. U slučaju da vam meci nisu dovoljni, držite desni gumb 
na mišu te stisnite lijevi. To će natjerati vođu vaše grupe da 
baci granatu ili ispali koju iz bazuke. 

Na kraju, još nekoliko vrlo korisnih savjeta. Helikopteru 
sletite na neprijatelja i uništite ga. Kod misija u kojima kontrolirate 
više vojnika, odvojite najslabijeg (najnižeg čina) i njemu dajte 
svo oružje. Sklonite ostale vojnike na sigurno te s onim 
jednim/jadnim krenite u finale misije. U slučaju da on pogine 
prekinite misiju (tipka ESC). Najjednostavniji način ubijanja 
snajperista je da krenete prema njemu uz stalno otvorenu 
vatru. U opasnosti ste jedino dok stojite na nogama. 

Neven Jacmenović 

U potrazi za zlatnom žilom 

P ovratak legende. Oni malo stariji hackeri, koji se sjećaju 
malog računala s gumicama i crnim kućištem od kojeg je 
čitava ova zabava i počela sjetit će se i ove igre. Uz Jet 
Set Willija i još par igara bila je ovo jedna od najboljih arkada 
ikad napravljenih za Spectruma. Zato opravdano nosi i pod¬ 
naslov “Povratak legende”. Rijetke su igre koje su s ovog 
računala prenešene na PC, pogotovo ovako dobro. Zadatak u 
igri je vrlo jednostavan, barem na prvi pogled. Potrebno je po 
platformama pokupiti sve predmete ( vjerojatno zlatne ). Kad 
ih pokupite otvaraju se vrata na slijedeći nivo. Sve bi bilo jako 
jednostavno da vas u stopu ne slijede nekakva crvena čudovišta. 
Kad vas se dočepaju lijepo vas pojedu, usput fino mljackajući. 
Svakim prijelazom na slijedeći nivo dobivate jedan život. Po 
platformama su raspoređeni i neki predmeti koji vam mogu 



pomoći da se riješite krvopija. Uz bombe za koje je jasno za 
što služe, tu su još zamke s lasom, kantica s ljepilom, raspršivač 
s otrovom za gamad, pneumatski čekić. Neka su vrata zaključana 
pa je potrebno uzeti ključ da bi te ih otvorili, a postoje i 
naprave koje vas automatski teleportiraju na potpuno drugi 
dio ekrana. Svo ovo oružje potrebno je prvo pokupiti da bi ste 
ga mogli koristiti. Odjednom možete nositi samo jedan pred¬ 
met. Da bi vam se olakšalo kretanje uz sebe stalno imate 
nekakav laser kojim možete kopati. To ima višestruku korist. 
Njime si možete probiti put na platformu ispod ili iskopati 
zamku za čudovišta. Zemlja koju iskopate za neko vrijeme se 
sama zatrpava, pa pazite da u nju ne padnete. U igri postoji 
i editor, pa si sami možete izrađivati svoje nivoe. Moram 
priznati da je jednako zabavan kao i sama igra. Nivo na slici 
izrađen je upravo pomoću njega. Za pokretanje igre potreban 
vam je VESA driver ako ga vaša video kartica automatski ne 
podržava. Potrebno je još minimalno 2Mb EMS memorije. Ako 
se igra neće pokrenuti potrebno je da vam prve linije u 
config.sys datoteci izgledaju ovako: 

DEVICE=C :ĐDOSĐHIMEM. SYS 

DEVICE=C:ĐDOSĐEMM386.EXE RAM 2048 

Broj 2048 možete i izostaviti, što znači da ćete čitav 
raspoloživi RAM pretvoriti u EMS memoriju. Poslije promjene u 
CONFIG.SYS datoteci, računalo je potrebno resetirati. Prve 
linije CONFIG.SYS datoteke uvijek moraju ovako izgledati za 
igre koje traže EMS memoriju. Promjene je moguće izvršiti u 
bilo kojem editoru. Sve ovo vrijedi za računala 386 ili jača. 
Preporučam onoma koji još nisu vješti, da prvobitnu datoteku 
config.sys prekopiraju iz osnovnog direktorija u neki drugi npr. 
DOS. To je samo sigurnosti radi da se nebi dogodilo da vam 
da tata sutradan na svom računalu zatekne totalnu zbrku. 
Želim vam ugodnu zabavu uz ovu odličnu igru i pamet u 
glavu. 

Marko Vulić 

RISE OF THE ROBOTS Igra koja se rek¬ 
lamira na MTV-u. Igra za koju je glazbu 
napravio BRIAN MAY. Igra koja je digla 
veliku medijsku prašinu mnogo prije 
svojeg pojavljivanja. Pogledajmo o čemu 
se tu radi. 

T 1IME WARNER INTERACTIVE napravio je vrlo atraktivnu ali i zahtjevnu igru. 
Futuristička atmosfera, zastrašujuće čelične grdosije i metalni zvuk udaraca 
pratit će vas od samog početka i ponekad zaustavljati dah. Igra je u biti slična 
STREET FIGHTERU, dakle borbe ali u ovom slučaju borbe robota. Na raspolaganju 
vam je šest modela, od onih skladišnih čije su borbene sposobnosti, inteligencija i 
snaga na niskoj razini, do onih borbenih koji će vam utjerati strah u kosti, ili vas 
barem dobro oznojiti. Roboti se odlično bore i nemojte imati iluzije da će borba 
biti jednostavna. Čak se i najslabiji, skladišni robot odlično bori i svojim će dugim 
rukama i stopalima, dvaput većim od Michael Jordana, zatvoriti svaki, i najmanji 
prolaz. Iako mu je inteligencija takva da mu ne bismo pozavidjeli, stekli smo dojam 
da on vrlo brzo uči pa ćete ga, nakon što ispucate svoj repertoar udaraca, teško 
moći iznenaditi. Tada mu agresivnost raste a vi se počinjete znojiti. Ne možemo vam 
preporučiti neku posebnu taktiku kojom biste spasili svoj dragocjeni život ili živce, 
ali ne dozvolite im da vas naguraju na kraj ekrana jer ćete izgubiti svoj manevarski 
prostor i gotovo će vas svaki njihov udarac nemilosrdno pogoditi.Borbe čeličnih 
monstruma popraćene su zvukom dok se u daljini čuje šum strojeva što vam neće 
smetati, pogotovo ako ,budete pobjeđivali. Ako tome dodamo glazbu koju je 
napisao BRIAN MAY, član poznatih QUEEN-ovaca, bit ćete u cijelosti zadovoljni. Sve 
u svemu, nitko od ljubitelja borbenih igara ne može ostati ravnodušan. Proizvođač 

































preporuča igranje i instalaciju na plat¬ 
formi od 8 MB. Ako imate samo 4MB, 
maknite sve CASH-programe i sve TRS- 
ove, sve MEMORY MANAGERE poput EMM 
386 ili QEMM 386 i ostavite samo 
HYMEN.SYS. S vizualne strane igra je 
pun pogodak, dok s idejne strane igra 
ipak ne donosi ništa nova, no zbog 
zavidne SVGA grafike taj problem malo 
koga zabrinjava. Za brojne hackere no¬ 
vost je da se RISE OF THE ROBOTS 
pojavio i za AMIGU. Vlasnici AMIGE 1200 
moći će je pokrenuti i s hard diska. 

LIVING IN A HAPPY NATION... 


N egdje u svemiru postoji malena planeta Lullyat. Na 
njoj žive mali sretni ljudi. Savršenom miru i sreći 
nikad kraja. Svakog se jutra njihovim nebom rasprostire 
predivna duga. Ona male ljude čini najsretnijim bićima u 
cijelom svemiru. Nju proizvodi stroj koji su napravili sami mali 
veseljaci. 

Veliki, zli svemirski brod s obližnje planete Minniat 
jednog je dana posjetio planet malih veseljaka. Oni su ih 
srdačno dočekali i priredili im veselu dobrodošlicu. Pokazali su 
im svoje najveće blago - stroj za pravljenje duge. Tokom noći, 
zli su posjetitelji iskoristili su dobrotu svojih domaćina ukravši 
im stroj. Zarobili su čuvare s Mjeseca koji kruže oko njihove 



planete i na njihovo mjesto 
postavili svoje najdraže zvijerke 
da ih čuvaju i paze na red. 

Ipak, nekoliko je veseljaka 
uspjelo pobjeći i poslati S.O.S. 
poruku u duboki svemir. Nji¬ 
hova je poruka dugo putova¬ 
la dok nije konačno stigla do BEN E. FACTOR-a, čovjeka 

poznatog kao velikog junaka. Stigao je do veseljaka a oni su 
mu objasnili što se dogodilo. Sada je, naravno, na njemu 
zadatak da oslobodi veseljake zlih osvajača i vrati stroj na 

njegovo mjesto.... _ 

NJ. JL 

RUFF’N TUMBLE 

Čudesni dječak 

T oš jednom nam RENEGADE. jedna od najpoznatijih 
I softverskih kuća specijaliziranih za igre na Amigi, donosi 
1 odličnu arkadnu avanturu. Igru je izradila relativno mlada 
Softverska grupa WUNDERKIND uz pomoć već prekaljenih 
boraca za dobru grafiku BITMAP BROTHER-sa. Ovog puta ste 
u ulozi dječaka Ruffa koji sa svojim TUMBLE-om (po slobodnoj 
procijeni UZI) treba spasiti svijet od podivljalih robota potpo¬ 
mognutih umjetnom inteligencijom svemiraca (koji ODUVIJEK 
žele zavladati zemljom). Ruff treba prijeći četiri, fantastično 
grafički obrađena nivoa, od kojih svaki ima pet podnivoa. Na 
svakom od tih nivoa naći će se horde različitih robota s 


različitim stupnjevima umjetne inteligencije, a na kraju svakog 
nivoa dočekat će ga glavni protivnik, koji je barem pet puta 
veći od Ruffa, sa svojim pomagačima. Kako bi se Ruffu pomo¬ 
glo, programeri su mu omogućili pucanje u osam smjerova te 
pronalaženje raznoraznih boljih i efikasnijih oružja, štitova i 
bombi. Igra obliuje odličnom grafikom, animacijom i zvukom, 
a orginalno je rađena za Amigu 500 (nisam mogao vjerovati). 
Odlično napravljene eksplozije i lijepa pozadina dodatno će 
zadiviti sve hackere. Minimalna platforma za ovu igru je Amiga 
500 s 1Mb memorije, a preporučena je Amiga 1200. Igra je 
NDOS pa je korisnici hard diska neće moći instalirati.Ipak, 
nema mjesta očajavanju jer je igra odlično napravljena pa ne 
treba često mijenjati diskete (samo na prijelazu s drugog na 
treći nivo). S.B. 

















MAD DOG ponovo jaše. Nažuljan sedlom i lud od rođenja. Svrbe ga prsti, a 
to znači samo jedno - sprema se neka nevolja! Ako je u igri i izgubljeno 
zlato, imate samo dvije mogućnosti: zatvoriti vrata i prozore, leći u krevet 
i pokriti se plahtom preko glave ili prvi zgrabiti zlato i izvući živu glavu. 
Ovo drugo nije lako, ali zato se Divlji Zapad i zove divlji 




U H igri je sve prepuno bandi 
i krezubih Meksikanaca koji 
■se slatko cerekaju kad vas 
pogode a pijani revolveraši puca¬ 
ju na vas iz svih mogućih uglova. 
Divlji su i Indijanci koji bi rado 
zaglavili svoj tomahawk u vašu 
glavu. Nema tu puno mjesta za 
djevojke, a ukoliko koja i naiđe 
(poput Bonnie) odlično će baratati 
puškom i pištoljima. Bit će tu 
ekspolozija, zasjeda, linčovanja, 
spašavanja djevojaka, potjera za 
vlakom i dvoboja. Napokon će 
vam se pružiti prilika da gađate 
bandite iz jurećeg vlaka a na vas 
će se pucati iz mitraljeza kao u 
pravom špage ti-westemu. Kao u 
svakoj pucnjavi, i ovdje postoje 
dvije varijante: ili da vi spretno 
pogodite protivnika ili da se, 
ukoliko je naprijatelj brži, 
pogođeni stropoštate na tlo 
praćeni njegovim ciničnim, 
omalovažavajućim smijehom (koje 
li grozote!). Očito je da su u 
American laser games-u potrošili 
puno vremena i novaca da svaki 
sukob snime u svim varijantama 
pa sad računajte od koliko se 
dijelova sastoji obična scene puc¬ 
njave ispred Saloona! Za razliku 
od prvog dijela, ovdje možete 
birati jednog od tri suputnika: 
Indijanca BAVER-a, djevojku BON¬ 
NIE ili PROFESORA. Sa svakim 
čete od njih proživjeti različite 
događaje i to je jedna od odličnih 
strana ove igre. Drugi nastavak je 
teži od prvog, iako smo se igrajući 
prvi dio već svi dobro iskalili. 
Protivnici i situacije su neugod- 
nije pa tako stara dama može 
iznenada iz torbice izvući pištolj 
i vrlo vješto pucati na vas iako je 
trenutak ranije izgledala kao 
običan, bezazleni građanin - ni 
bakice nisu što su nekad 
bile.Drugo zamjetno poboljšanje 
u odnosu na prvi dio Mad Doga 
je raznovrsnost situacija u kojima 
se nalazite. Morat ćete braniti vlak 
od jureće bande i pucati na ban¬ 
dite koji se penju na stabla dok 



























































meci fijuču na sve strane, a ako 
protivniku pištolj nije dovoljan on 
će bez puno razmišljanja zapucati 
i iz višecijevne strojnice (jedna od 
pogubnijih novotarija ovog nas¬ 
tavka). Protivnik je sada postao 
lukaviji i zna vas zavarati raznim 
trikovima. Tako će dignuti šešir 
na štapu u znak predaje a zatim 
će zapucati na vas bez milosti. 
Stari trik ali vjerujte - funkcionira 
ako niste na vrijeme upozoreni. 
Za razliku od prvog dijela, u ovome 
ima više pucnjave i neke od njih 
traju stravično dugo pa ćete osta¬ 
jati bez streljiva i bez zraka. Od 
silne zbrke popušta koncentracija, 
oči bole, trzate se i paničarite ali 
tu je slast i zadovoljstvo. Tko prođe 
napad na hacijendu a da ne upo¬ 
trebljava SAVE opciju može ponos¬ 
no izjaviti da je diplomirao MAD 
DOGA. Zvuk u ovoj igri ne treba 
ni spominjati. Savršenstvo je pra¬ 
va riječ i prava je rijetkost da 
zvuk i govor tako skladno prate 
igru. Grafika je i ovoga puta 
odlična, iako malo zrnastija od 
one u prvom dijelu. To je zbog 
toga jer double - speed CD nije 
dovoljno brz. Trebalo bi imati CD 
s tri brzine i mislim da bi tada 
bilo sve idealno. Naime, nije jed¬ 
nostavno postiči da sve te sekvence 
teku glatko, a njih je u ovom 
nastavku puno više. Svim sretnim 
vlasnicima gigabajtnog harda, 
preporučam da MAD DOG-a presn¬ 
ime na njega jer će se tako sve 
puno brže odvijati. Sve u svemu 
naš je dojam da novi nastavak 
donosi dosta novosti koje ga čine 
zadovoljavajuće naprednijim od 
prvog i time nije samo njegova 
blijeda kopija. MAD DOG je igra 
visoke igrivosti, zabavna, šarolika 
i uopće jedina takva i nema se s 
kime mjeriti. Njene kvalitete joj 
to omogućuju. Radnja je raznovrsni¬ 
ja i bogatija, a sama igra je inter- 
aktivnija od prvog dijela. Zato je 
nabavite i nećete zažaliti. Kaubojke 
na noge, miš u ruke. “GO FOR 
IT STRANGER”!!! 

Mrtva priroda 


Trenutak prije... 


386/2MB RAM/DBL SPEED 


Jedan od najzaposlenijih 


Sombrero glavu čuva 


...i poslije dvoboja 

Izgubljeno blago je nađeno 


Zahvaljujemo poduzeću 
tel. 041/612-310 
Pantovčak 192A, Zagreb 
na ustupljenom CD-u. 

no, no, no! Don't be mistohen! 
I'm not ready to start over 
uith a cLean sLate. . 
m uet spongp_ 


IGRA JE TEHNIČKI DOBRO IZVEDENA 

NA POSJEDU 

Pogledajte u traktor i uzmite sve stvari iz 
košare i iz kutije s alatom. Uzmite i bateriju. Dajte 
konju jabuku i on će vas propustiti. Sada malom 
cjevčicom uzmite iz baterije kiselinu i njome polijte 
bravu na vratima. Prođite kroz njih i uzmite por¬ 
tret i žicu o koju je bio obješen. Otiđite u stražnje 
dvorište i krenite prema sjevernoj strani svjetioni¬ 
ka. Tamo uzmite bocu koja se nalazi ispred bačve. 
Vratite se do vratiju s kojih ste uzeli sliku i pika¬ 
dom izgurajte ključ iz brave. Uzmite i kvaku koja 


t r OST IN TIME je avantura koju je napravio Coktel 
Vision. Odlikuje se vrlo dobrom grafikom, a jedan dio 
JL^igre je i digitaliziran. Radnja je malo čudna i ne baš 
originalna, ali je zato izvedba odlična. Kretanje vam je 
ograničeno i za to postoje određeni ekrani. U svakom 
slučaju, igri je vrijedno pokloniti nešto vremena. Evo pot¬ 
punog rješenja: 

NA BRODU 

Prvo pogledajte iza bačvi i uzmite lampu. Lampom 
osvijetlite bačve i uzmite spužvu.Sada kada imate lampu 
možete sići u potpalublje. Pogledajte u bačve, uzmite palm¬ 
ino ulje i stavite ga u pumpu da biste ispumpali vodu iz 
broda. Zatim pronađite lanac i uzmite vadičep. Vratite se u 
skladišni prostor (odakle ste krenuli), bacite spužvu u kan¬ 
tu s vodom. Mokrom spužvom pređite preko postera na 
zidu i vidjet ćete mekani dio u drvetu. Vadičepom izvadite 
taj dio i popričajte s Yorubom. Kada vam da nož iskoristite 
ga da biste zarežali stup i popeli se. Kada dođete gore 
odite u dio s kontejnerima, pogledajte u kantu i uzmite 
ručnik. Zatim otiđite u stražnji dio broda i ručnikom pov¬ 
ucite prsten koji se tamo nalazi. Primjetit ćete da se pojav¬ 
io otvor na stražnjem zidu. Uzmite sapun i otiđite do sobe 
u kojoj se nalazi top. Na njega stavite sapun i dobit ćete 
komadiće sapuna. Sada krenite do sobe s pomičnim vrati¬ 
ma koja trebate “podmazati” sapunom. Moći ćete ih otvoriti 
i popričati s Melkiorom koji se nalazi iza njih. Ovime 
ujedno i završava prvi dio igre. 


Hl 


ocioh. . . my head. . . UJhere am i? 
l must be d ranki! Qr am i dreaming- 
The 5hip . . . The box. . . The man. . . 


U STAROM JEDRENJAKU SE BUDITE IZ NESVJESTICE... 


će otpasti kad je dotaknete. Omotajte bakrenu žicu oko 
kvake, stavite ocat i namotanu žicu u bateriju i dobili ste 
magnet (vrlo jednostavno zar ne?). Magnetom kliknite is¬ 
pod vrata i ključem ih otvorite. Pronađite kutiju s osiguračima. 
Otvorite ju i folijom obavijte izgorjeli osigurač. Uzmite smolu 
i bakrenu žicu a zatim i ražanj sa stalka na ognjištu i veslo 
iz udubine na zidu. Sada odite do neobične građevine i 
stavite portret u rupu na stepenicama. Pogledajte portret i 
prepišite datum koji piše na njemu na bravu. Pritisnite križ 
i doći će lift. Otiđite do sjeverne stame svjetionika i pika- 






























dom probušite čep i bačva će se isprazniti omogućujući 
vam da ju pomaknete. Maknuvši bačvu otkrili ste prozor 
koji razbijte ražnjem i uzmite cijev. Zatim spojite jedan kraj 
cijevi s vratima svjetionika, a drugi s liftom i pošaljite lift 
dolje. 


U SVJETIONIKU 

Uzmite drvenu cipelu sa stepenica. Pregledajte ju da 
biste pronašli ključ. Popnite se na slijedeći kat. Otvorite 
ladicu u stolu i uzmite kiselinu i stranicu. Dalekozorom 
potražite brodsku olupinu, zumirajte i prepišite s nje zna¬ 
kove. Veslom otvorite ormar i uzmite britve. Otiđite na 
treći kat i oštricom odrežite komad zasto¬ 
ra, uzmite i petrolej. Vratite se na prvi kat 
i ključem otvorite vrata od podruma. Uzmite 
i komad stakla s prozora. Otvorite lijevi 
ventil. Vratite se u lift i siđite. 

U PODRUMU 

Šifrom koju ste zapisali otvorite kovčeg 
i uzmite brodski dnevnik i pleksiglas. Pop¬ 
nite se na bačvu i uzmite bocu jabukovače. 

Čepom pogodite otapalo na najvišoj poli¬ 
ci. Čep će odletjeti kroz prozor u zdenac, 
a vi uzmite otapalo. 




PONOVO NA POSJEDU 

Stavite probušenu cijev za polijevanje na pipu. Pleksi- 
glasom i smolom zakrpajte rupu i napunite zdenac do vrha 
vodom. Pokupite čep koji će plutati na površini. 


PONOVO U SVJETIONIKU 

Siđite u podrum i polijte alge kiselinom. Skinite ih 
koristeći komad razbijenog stakla. Ražnjem aktivirajte meh¬ 
anizam da biste otvorili vrata kanala. Cipelom izbacite vodu, 
a komadom zavjese i čepom zatvorite rupu. Odveslajte dalje. 


RIBAREVA KUĆA 

Uđite. Otvorite ormarić i uzmite brod u boci i bocu 
Nuoc Mama. Iz košare izvadite rupčić, čavao i kruh. Po¬ 
maknite stolicu i čavlom skinite stropni svijećnjak. Izađite i 
prelijte kruh Nuoc Mamom i bacite ga na krov. Britvom 
skinite uže s plutače. Kada pogledate stropni svijećnjak on 
će se pretvoriti u sidro koje trebate spojiti s užetom i 


dobit ćete kuku za hvatanje pomoću koje se možete uspentrati 
uz stijenu. 

PONOVO NA POSJEDU 

Uđite u kuću. Uzmite aparat za gašenje požara i 
cjepanicu.Izađite i uzmite komad cijevi i dobit ćete palicu. 
Vratite se po svoje stvari u podrum svjetionika. Palicom 
otvorite bačvu i vratite se u kuću na posjedu. Uzmite štap 
i stavite ga na sred ognjišta. Zatim stavite i cjepanicu, 
rupčić i petrolej. Palicom razbijte brod u boci. Upalite 
šibicu i zapalite vatru. Otvorenu bačvu stavite na pomični 
kamen na podu. Svijećom začepite rupu na bačvi a napu¬ 
nite ju koristeći drvenu cipelu pijeskom iz kutije. Prođite 
kroz otvor. Pogledajte jarbol i uzmite kliješta za žicu s 
njega. Stavite pluto na pod ispred kutije. Stavite bakrenu 
žicu na električnu, a kliještima prerežite električnu žicu. 
Polijte bravu tekućinom koju ste cjevčicom izvukli iz lokve. 
Iskoristite na bravi aparat za gašenje požara i nakon toga 
palicom razbijte bravu koja više nije čvrsta kao nekada. 

NASTAVAK SLIJEDI!!! 

Ivan Ralis 

V " ec ste se zasigurno 
sustretali sa igrama 
tipa Wolfenstein ili Doom. 
Šećete se sobama naoružani do 
zuba i ubijate sve sto se 
miče,tražite tajne prolaze i naravno, 
municiju.Jedna od takvih je i 
Depth Dwelers, kombinacija Doo- 
ma i Wolfensteina, ali naravno, 
ne tako dobra iako sadrži sve 
osobine Dooma.Bad guys nisu lju¬ 
di, već neka vrsta mutanata koji 
su raznoliko naoružani (od pištolja 
do nekakvih smiješnih bacača pla¬ 
mena) dok je vaše oružje bacač 
raketa i pištolj koji puca kao 
mitraljez. Postoje tu i dobri mo¬ 
mci od kojih se neki nezaintere¬ 
sirano prešetavaju hodnicima samo 
vam smetajući, a drugi su razape¬ 
ti lancima i svojim kricima 
pokušavaju privući vašu pažnju 
(nisam siguran da li žele da ih 
oslobodite muka). Sečući se hod¬ 
nicima nisam pronašao ništa oso¬ 
bito i zanimljivo osim par kovčega 
punih blaga i pištolj. I da ne 
zaboravim, igrajući Doom, sigurno 


ste se zapitali zašto autori nisu napravili 
opciju za automatsko otvaranje vrata, što 
su autori u Depth Dwelers napravili pa 
tako nemate s time problema. Igra zau¬ 
zima 4,5 MB na harddisku, podržava 
gotovo sve zvučne kartice i igru je moguće 
kontrolirati tipkovnocom, mišem, joystick- 
om ili gravis game-padom. Minimalna 
oprema koju je potrebno imati da bi 
igra radila je 386-ica, 4 MB praznog 
mjesta na disku i 4 MB radne memorije. 
Želite li se malo zabaviti u pauzama 
kada ne igrate Doom, ovo je igrica koja 
bi u tim trenucima bila idealna. 

Šaša Tarle 

VELEPRODAJA 
AV V. HOLJEVCA 20/11 
TEL. 041/525-860 
528-513 
MALOPRODAJA 
ZAGREB: 

NOVA CESTA 115 
TEL. 339-837 
PULA: 

1. MAJA 29/1 
TEL. 35-553 


RAČUNALA , PISAČI,JOYSTICI 
ZVUČNE KARTICE, DISKETE. 
MONITORI, MIŠEVI I RAZNI 
POTROŠNI MATERIJALI! 

ZA SVE LJUBITELJE MODELARSTVA 
VELIKI IZBOR MAKETA AVIONA, 
ŽELJEZNICA H0 
CIJENE SU VRLO POVOUNE! 
SLOBODNO NAS NAZOVITE!! 

I stovremeno sa stvaranjem animiranog filma, velikog filmskog 
hita, DISNEY je stvarao i arkadnu igru. Barem onoliko 
koliko je animirani film ispred svoje konkurencije, toliko je 
i ova igra ispred drugih igara, ako ne i više. 

“Kralj lavova” je dugometražni animirani film DISNEYE- 
VA sudija koji je već otprije svima dobro poznat po hitovima 
poput Snjeguljice, Petra Pana ili Ljepotice i zvijeri. DISNEY 
zadržava svoju klasičnu doslijednost pedantne animacije slijedeći 
korak napretka u kojem računalo zauzima sve važnije ili bolje 
reći, nazamjenjivo mjesto. No, kako računala više ne postoje 
samo u vojnim bazama i najskupljim filmskim studijima, DIS- 
NEY je odlučio napraviti odličnu igru i zaradim koji dolar više. 
I tako, kad zaradiš kojih stotinjak milijuna dolara na crtiću, 
zaradiš još koji i na igrici. Tko umije, njemu dvije. No, moramo 
priznati, dečki su se dobrano potrudili, napravili odličan posao 
i pošteno zaradili svaki dolar. Iako je i prije DISNEY pratio 
svoje filmove kompjuterskom igrom, tek za Kralja lavova možemo 
reći da je pun pogodak i odličan poslovni potez. Siguran sam 
da ne treba posebno govoriti o kvaliteti crtića, no da li je igra 
podjednako kvalitetna? Kratak odgovor glasi DA! DISNEY se 
odlučio za veseliju varijantu tj. arkadnu igru i nije pogriješio. 


Radnja je svima dobro poznata; mali lavić SIMBA treba naslijediti 
svog oca, Kralja svih životinja, lava MUFASU, nakon što on 
pogiba spašavajući ga. Simbu ometaju zle hijene BONZAI, SHENZI 
i ED. One će napadati Simbu a on će s njima voditi rat sve dok 
ne naraste i ne ojača. Igra je podijeljena na tri svijeta: PRIDE- 
LAND, GROBLJE SLONOVA I SIMBIN POVRATAK. Svaki od tih 
svjetova podijeljen je na nivoa koje ćete morati prijeći nebi li 
došli u novi svijet. Na početku odaberite EASY mod igranja jer 
ćete tada imati 9 života ( kao svaka prava mačka ). Igru 
počinjete u PRIRELANDIU i vodite malog Simbu koji nema 
drugog oružja osim što može snažno zarikati i time prestrašiti 
dikobraze. Međutim, kad Simba u trećoj epizodi naraste, njego¬ 
va će šapa oštrim pandžama postati smrtonosno oružje u što će 
se najbolje uvjeriti hijene.Nakon početnog uigravanja uvjerit 
ćete se da Simba može vrlo precizno skakati i preskočiti velike 
razdaljine. Osim njene nevjerojatne grafike, najveća odlika igre 
je animacija. Simba i hijene su najbolje animirani likovi koje 
sam do sada vidio. Nisu statični poput čarobnjaka u HOCUS 
POCUS-u koji se kreće kao da je progutao metlu, već se 
odlikuju gipkoćom pokreta kao u pravom crtiću. Dosada aposo- 
lutno neviđeno. Da DISNEY zna animirati to znamo, ali da će 
napraviti ovako kvalitetnu igru to nije bilo za očekivati, pred 
vama je pravi crtić, šaren, veseo i lijep. To zaista treba vidjeti. 
Ukoliko desetak sekundi ne pritisnete niti jednu tipku na 
tipkovnici, Simba će skratiti dosadu u igri i hvatanju leptira. 
Pravo malo remek-djelo ideje i animacije. Ako nemate neku od 
zvučnih kartica bit ćete prikraćeni za uvodnu pjesmu na početku 
igre i ugodne melodije Eltona Johna. Ukratko, opustite se i 
uživajte. 

Krešimir Mijić 

























XENON 2 

-kod izbora video-adaptera potvrdite izbor s <F7> umjesto 
<ENTER> -pritisnite <1> za neranjivost 
X-WING 

-tokom leta pritisnite <W> <1> <N> čime dobivate 
neograničene štitove i streljivo 

WING COMMANDER 

-komandnoj liniji dodajte “ORIGIN-K” što vam omogućava 
da pritiskom na (ALT) + (DEL) uništite svaki brod, ujedno 
vam daje i bezgranične štitove 


TITUS THE 

FOX 





-kodovi 

nekih 

nivoa: 




2625 

8455 

2974 

4916 

1933 

738 

2237 

5648 

390 

8612 

4187 

1350 

9813 

5052 

3360 

2045 




pokrenite igru s TITF TRN (ENTER) (bezgranični broj 
života) 

LEGACY 

-editirajte datoteku LEGACY/TEXT/CHARGEN/ CHARDATA 
promijenite prva četiri broja karaktera koji ste izabrali u 
99999 

TEENAGE NINJA TURTELS 

- pritisnite istovremeno A,S,D,F,G,H i hodat ćete kroz 
zidove -istovremeno pritisnite Q,VC(E,R,T,Y,U,P i imat ćete 
neograničenu energiju 

SYNDICATE 

- kao svoje ime (OPCIJA <F2>) upišite NUK THEN- 
izabire bilo koju zemlju WATCH THE CLOCK -turbo sat 
ROB A BANK -puno love COOPER TEAM -puno love, sve 
prodrmati (TO THE TOP) - za neke verzije 

SIMCITY 

- postavite namot pruge (RAILROAD) pokraj policijske ili 
vatrogasne stanice, pruga uopće ne mora biti ničim 
spojena 

LHX ATTACK CHOPPER 

- pritisnite <Ctrl>-(R)- puni streljivo i gorivo do vrha 

EPIC PINBALL 

-u OPTION meniju pritisnite <F1> dobit ćete G loptica 
THE INCREDIBILE MACHINE 

-kada upišete “RHOMBUS” možete igrati nivo koji želite 
TERMINATOR 2 

-držite tipku “FIRE” dok računalo učitava “T-800 VSS. 
T-1000” - to vas čini neranjivim RAILROAD TYCOON - 
Pritisnite <F1> pa zatim <$>, pa <$>, <$>, <$>... i 
eto puno love. 



PC 


MEMORIJE za PC i NOVI DIGITALNI 
JOYSTICK za PC prodajem!!! 

Tel: (041) 331-827 


Najbolje igre s vrha top-lista i 
ostale, na CD-ROMU prodajem. Na 
zahtjev šaljemo katalog. 

Rajna Scala, Hanžekovićeva 45, 
41000 Zagreb 
tel/fax: (041) 330-755 


Prodajem IBM PS2/16/60 s VGA 
monitorom. 

Telefon: (044) 31-565 (Vedran) 

HDD CONNER,240 MB niti pola 
godine star prodajem za 300 DEM. 
Telefon: (041) 347-034 (Ivan) 

Prodajem PC 286, 16MHZ, 1MB 
ram, HERCULES MONO, MIŠ za 
400DEM 

Telefon: (041) 335-431 (Marko) 


CD-ROM TRIPLE SPEED i muzičku 
karticu "MEDIA MAGIC" prodajem 
Telefon: 041) 262-171 (Gordan) 

Molim sve koji su spremni za 
razmjenu igrica za PC neka se jave 
na 

tel: (041) 562-572 (Hrvoje) 

SVE IGRE IZ "HACKERA" prodajem. 
Katalog sa 16 000 igara i progra- 
ma, potražite na tel. (041) 331-827 

Prodajem FDD 5,25", MOUSE, SVGA 
TSENG 4000 1 MB RAM, 24 byta 
boja. 

TEL. (041) 695-738 


Amiga 


Amiga 1200,340Mb HDD,štampač 
LX-400,video back-up system, MIDI 
interface (s priključkom), diskete i 
VSB kazete (više od 16MB softvvar- 


ea) prodajem za 2600 DEM. Javiti 
se na 

tel: (054) 847-681 (Pario) 


Prodajem AMIGU 500 + 1MBRAM, 
oko 1000 DISKETA, dva JOYSTICK-a, 
miš s KICKSTARTOM. 

TEL. (041) 428-684 (Borna) 


A1200 + monitor + oprema 
prodajem za 1100 DEM! 

Domijan Tomislav, Debanićeva 1, 
Zagreb (iza Ćrnomerca) 


Mac 


Macintosh povoljno prodajem. Tel. 
(041) 695-738 


MEMORIJE ZA MAC prodajem!! 
tel (041) 331-827 


Ostalo 


SEGA MEGA DRIVE nove, 
nekorištene igre povoljno prodajem. 
Tel. (041) 348-586 (Tomislav) 

Prodajem za C64 diskete s igricama 
i programima. 

Tel (041) 715-017 (Željko) 



























UČIO N I C A 


Sadržaj: 

2 DOS- DISK OPERATING SYSTEM 

2.1 POKRETANJE DOS-a 

2.2 STRUKTURA DOS-a 

2.3 RAD S DISKETOM-ORGANIZACIJA DATOTEKE 

2 DOS- DISK OPERATING SYSTEM 

Operativni sistem DOS je program koji djeluje kao veza 
između korisnika računala i računarskog hardvera. Njegova je 
uloga da osigura uvjete pod kojima korisnik može izvršavati 
programe na određenom računalu. Sam DOS sadrži izvršne 
rutine (potprogrami) koje aplikacijski programi intenzivno ko¬ 
riste u svom radu i na taj način kontroliraju hardver. Time je 
omogućena prenosivost programa između različitog hardvera 
koji radi pod istim DOS-om. 

2.1 POKRETANJE DOS-a 

Operativni sistem DOS prilikom svakog uključivanja ili reseti- 
ranja računala učitava s diska ili diskete u radnu memoriju 
računala i tu ostaje prisutan sve do njegovog isključivanja. 
Prilikom uključivanja ili resetiranja računalo prvo kontrolira 
disketnu jedinicu A i ako u njoj identificira DOS-ove naredbe, 
vrši njegovo učitavanje. Ukoliko se u disketnoj jedinici ne 
nalazi disketa ili se nalazi disketa koja ne sadrži DOS rutine, 
sistem pretražuje tvrdi disk i s njega učitava DOS (najčešći 
slučaj). 

UKLJUČIVANJE PC-a I PUNJENE DOS-a S DISKETE 

1.Staviti disketu koja sadrži DOS u disketnu jedinicu A 
(kod sistema s dvije disketne jedinice u gornju 
jedinicu ako se nalaze jedna iznad druge, ili u lijevu 
jedinicu ako se nalaze jedna pokraj druge). 

2.Uključiti PC prekidačem na centralnoj procesorskoj 
jedinici: -računalo ispituje memoriju i ispisuje na 
ekranu svakih 64K (ili neki drugi iznos ovisno o 
sistemu) te na kraju daje zvučni signal, -kontrolna 
lampica (crveno svjetlo) na jedinici A zasvijetli što je 
znak da računalo učitava DOS datoteke. NAPOMENA: 

NE SMIJE SE NIKADA ISKLTUĆITI GLAVNI PREKIDAČ 

ILI OTVARATI DISKETNU TEDINICU DOK KONTROLNA 

3-Nakon završenog učitavanja i zvučnog signala na 
ekranu se javlja poruka: 

Current date is Tue 12-11-1988 
Enter new date (mm-dd-yy) : 

tražeći da se unese novi datum ili potvrdi postojeći. 
Ako u disketnu jedinicu nije stavljena ispravna disketa 
(DOS disketa) pojavit će se poruka: 


Non-System disk or error 

Replace and strike any key when ready 

što znači da u disketnu jedinicu treba staviti ispravni 
disk s DOS disketama i pritisnuti zatim bilo koju 
tipku i ako je sve u redu pojavit će se poruka koja 
traži upis datuma. Ako smo ispravno odgovorili 
specificiranim datumom sistem će tražiti potvrdu 
postojećeg vramena ili unos novog: 

Current time is 14:23:12:02 
Enter new time: 

Odgovor sistema na ispravnu specifikaciju vremena je:. 

The IBM Personal Computer DOS 

Version 3-00 (c) Copyright IBM Corp, 1982,1983, 1986 

A> 

što znači da je postupak punjenja DOS-a ispravno 
završen. 

UKLJUČIVANJE SISTEMA I PUNJENJA DOS-a S TVRDOG 
DISKA 

1. Uključiti PC prekidačem na centralnoj procesorskoj 
jedinici: -sistem ispituje memoriju i ispisuje na ekranu 
svakih 64K memorije te daje zvučni signal -sistem traži 
datoteku AUTOEXEC.BAT i ako ona postoji izvodi 
komande koje su upisane te na završetku ispisuje na 
ekranu prompt znak. -ako AUTOEXEC.BAT datoteka ne 
postoji sistem traži specificiranje datuma i vremena 
kao što je opisano pod A. 

2. Nakon ispravne specifikacije pojavjulje se prompt 
znak C> što označava da je punjenje DOS-a završeno 
i da smo pozicionirani u glavnom (ROOT) direktoriju 
na disku C (tvrdi disk). 

RESETIRANJE SISTEMA (REBOOTING) 

Resetiranje sistema je postupak ponovnog učitavanja 
DOS datoteka koji se izvodi u trenutku kada ne postoji način 
da izađemo iz određenog programa normalnim putem. 

1. Resetiranje sistema s diskete: 

-Pritisnite istovremeno tipku CTRL+ALT-I-DEL što inicira 
ponavljanje cijelog postupka punjenja DOS-a ali bez 
testiranja memorije. 

2.Resetiranje sistema s tvrdog diska: 

-Provodi se također istovremeno pritiskom na kombi¬ 
naciju tipki CTRL+ALT+DEL. Ne dolazi do testiranja 
memorija. Ako postoji AUTOEXEC.BAT. datoteka ona se 
izvodi, a ako je nema, nastavlja se normalni tijek 
punjenja DOS-a. 

3-Ako je tastatura blokirana i ne reagira na kombinaciju 
tipki CTRL+ALT+DEL 

-preostaje jedino da se sistem fizički isključi tj. isključi 
prekidačem i zatim ponovo uključi. 

2.2 STRUKTURA DOS-a 

DOS se sastoji od četiri osnovna dijela: 

STARTNI ZAPIS 

-sadrži informacije o nazivu diska (labeli), veličini 
direktorija, broju sektora po stazi, veličini sektora, 
broju sektora po klasteru, broju skrivenih sektora. 

ROM BIOS INTERFACE 

-program koji se nalazi u ROM i sadrži rutine za 
samotestiranje računala kao i rutine niskog nivoa 
(hardverski zavisne) za korištenje sistema. 

DOS PROGRAMSKA DATOTEKA 

-omogućava vezu između operativnog sistema i 
aplikacijskih programa. 

KOMANDNI PROCESOR 

-komandni procesor COMMAND.COM tumači komande 
i omogućava izvršavanje programa. 

SVJETSKA KVALITETA, BEZ KOMPROMISA! Znakova originalna izdanja iz pera vrhunskih hrvatskih autora nalaze se 
najboljem društvu: među probranim izdanjima naših poslovnih partnera, najvećih svjetskih informatičkih izdavača! 

♦ IZDANJA U PRODAJI ♦ Ivica Prevarek: Word 6 više od riječi, 960 str., 270 kn ♦ Bojan Kondres: CorelDRAVV! za dizajnere, 830 str. + prilog u boji, 270 kn ♦ 
Caroline M. Halliday: Službeni Hayesov priručnik za modemske komunikacije, 480 str. + orig. Hayes komunikacijski softver, 180 kn ♦ Aco Dmitrović/Zdravko 
Pondelak: Visual Basic - lakoća i snaga objektnog programiranja, 400 str., 135 kn ♦ Lee Atkinson/Mark Atkinson: C u primjeni, 880 str., 270 kn, disketa po 
narudžbi ♦ Michael Abrash: Zen optimizacije koda, 450 str. + disketa, 180 kn ♦ Dubravko Cvikl: PageMaker 5.0 profesionalno jednostavno, 220 str., 90 kn ♦ 
Lon Poole: Macworld vodič kroz System 7.1, 400 str., 135 kn ♦ Deke McClelland: Crtanje na računalu - vodič za ne-umjetnike, 370 str., 135 kn ♦ Andreja 
Prevarek: AutoCAD 12 od ideje do projekta, 880 str., 270 kn ♦ Arian Stipić: DOS 6.2 - vodič za profesionalnog PC korisnika, 384 str. + Microsoft MS-DOS 
6.22 Step-Up softver, 225 kn ♦ Nenad Crnko: DOS for Windows - problemi i rješenja za vlasnike PC računala, 480 str. + disketa, 180 kn ♦ Goran Jednacak: 
DOS iznutra - tehnički priručnik za programere, 570 str., 180 kn, disketa po narudžbi ♦ Ivica Prevarek: VVordPerfect - osnove i nešto više, 380 str., 90 kn ♦ 



♦ IZDANJA U PRETPLATI ♦ Adrian King: Windows 95 iznutra, 450 str., 1/95, 145 kn ♦ Steve McConnell: Kod iznutra, 880 str., 3/95, 220 kn ♦ Steve Maguire: 
Pisanje dobrog koda, 288 stf, 1/95, 110 kn ♦ Steve Maguire: Kako upravljati razvojnim procesom, 225 str., 1/95, 110 kn ♦ Tom Swan: Formati Windows 
datoteka iznutra, 350 str. -I- disketa, 1/95, 145 kn ♦ Daniel Appleman: Vodič kroz Windows API za Visual Basic programere, 1050 str. + disketa, 2/95, 255 kn 

♦ Ratko Vujnović: SQL i relacijski model podataka, 400 str., 1/95, 145 kn ♦ John L. Viescas: Kako koristiti Access 2, 960 str., 2/95, 220 kn ♦ David Vaskevitch: 
Klijent/server strategije, 460 str., 2/95, 145 kn ♦ Brian Overland: Visual C++ vodič za profesionalne programere, 400 str., 1/95, 110 kn ♦ Bruneau Babet: 
Borland C++ vodič za profesionalne programere, 400 str., 1/95, 110 kn ♦ Igor Gruzinov: Excel 5.0 for Windows brže, više, jače., i lakše!, 450 str., 1/95, 145 
kn ♦ John Walkenbach: Excel 5 for Windows napredne tehnike programiranja, 800 str. + disketa, 3/95, 220 kn ♦ Andreja Prevarek: AutoCAD u profesionalnoj 
primjeni, 1100 str. + disketa, 1/95, 255 kn ♦ Michele Bosquet, JeffHester: AutoCAD 3D dizajn i prezentacije, 550 str., 2/95, 145 kn ♦ Darko Hrenić: Oracle - 
principi, praksa, programiranje, 800 str., 3/95, 220 kn ♦ Navedena pretplatna cijena posebno je povoljna i vrijedi do izlaska knjige iz tiska. ♦ 



♦ 10 MINUTA DO USPJEHA! ♦ Praktično, pregledno, jednostavno: niz jednostavnih vježbi koje možete svladati za samo 10 minuta - ih manje! Ova na svjetskom 
tržištu izvanredno uspješna serija informatičkih priručnika koju sa zadovoljstvom predstavljamo i našim čitateljima namijenjena je onima koji žele brzo i lako 
naučiti osnove rada s pojedinim programom i odmah postići profesionalne rezultate, ili se pak samo upoznati s mogućnostima programa i osobinama nove inačice. 
Knjige su praktičnog džepnog formata, bogato ilustrirane i otisnute u dvobojnom tisku. Prvih 10 naslova izlazit će postepeno tijekom studenog i prosinca 1994. 
godine, otprilike gore prikazanim redoslijedom. Cijena pojedine knjige iznosi 63 kn. Poseban popust za kupovinu cijele serije: 10 knjiga = 499 kn! Nazovite! ♦ 


NAZOVITE NAS I ZATRAŽITE BESPLATNI KATALOG S DETALJNIM INFORMACIJAMA 0 PRIKAZANIM IZDANJIMA I UVJETIMA KUPNJE! 

ZNAK, F. Račkog 11, 41000 Zagreb, Hrvatska ♦ telefon i telefaks: +385 (0)41 443-991, 450-297 









































































































































































































































